text:
Audio: Ukugculisa Isifazane Not appropriate for Under 18s. I-audio lena ifakwe kuSoundcloud. Uma umakhalekhukhwini wakho emdala kungenzeka angangeni kuSoundcloud.
Lumnandi ucansi. Kodwa lumnandi uma laba abalwenzayo benalo ikhono lalento. Njengoba ucansi luyindalo abantu bacabanga ukuthi yinto elula nje evetane yenzeke, kanti cha. Luyi- skill ucansi. Kufuna ulifunde njengokufunda ibhayisikile noma ukubhukuda. Awuvele nje uphonse umuntu kuswimming pool ucabange … Continue reading →
Angeke ngikhohlwe. Wagibela amatekisi amabili uza eflatini. Ha, udoja emsebenzini, in-between amameeting. Hey, what happened to you… kodwa ke, indlela owawungakwazi ukuzibamba ngayo uma ucabanga mina, ngacishe ngakuthanda. Anyway. Wafika wabhaza i-intercom, ngikulindele, nganginervous. Of course, sasingazani ngaleyondlela. Kodwa sasiswazana, … Continue reading →
Ngiye, noma ngingayi? Lowo yiwona mbuzo owawumudla ngaphakathi uPastor Philasonke Radebe, ngenkathi ephuma embhedeni ngeSonto ekuseni. Ubuthongo besebukade buphelile ngenxa yokushisa kwelanga langoDecember. Amashidi ombhede eshwabene engathi aphuma emlonyeni wethole, kusho kona ukuthi sekudlule izinsuku engazihluphi ngokundlula umbhede. Wathi jeqe … Continue reading →


c: text/html

text:
Kuzobhikishelwa ama-etolls
2012-11-23 16:30
Johannesburg - Uhlelo oluyizigaba ezintathu oluhlelwe yiCongress of SA Trade Unions lokubhikishela ukulwa nama-e-toll, kulindeleke ukuthi luqale ngesonto elizayo.
"Kuzokuba nesiteleka esingukhukhulela ngoqo mhlaka-30 Novemba," kusho uNobhala womfelandawonye eGoli uDumisani Dakile.
Umbhikisho waseGoli uzoqala ngo-09:00 eMary Fitzgerald Square, eNewtown, ababhikishi bazosuka kule ndawo ngo-11:00 bahambele emahhovisi oMnyango wezokuThutha nawoMnyango wezeZindlu.
"Sazise abakwaNedlac ngakho konke okudingakalayo ngaphambi kombhikisho, sifuna ukuqinisekisa ukuthi amalungu ethu aphephile ngokuphelele."
EPitoli umbhikisho uzosukela eSophie De Bruyn Street, ngo-09:00 bese kuyiwa emahhovisi oMnyango wezokuThutha nowezeziMali.
Eminye imibhikisho izohlelelwa umhlaka-6 Disemba.
"Sizovala yonke imigwaqo emikhulu yaseGauteng."
EKurhuleni, iCosatu ihlela ukuvala u-N12, N17, N3, no-R21, kuthi eTshwane kuvalwe u-N1, N4 no-R21.
EGoli kuzovalwa u-N1, M1, M2, no-N12.
Ingxenye yesithathu kuhlelwe ukuthi ibanjwe ngoFebhuwari uma sekuvulwa iPhalamende likazwelonke neziShayamthetho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).

robotstxt: allowed

filter: keep


text:
Okumayelana Lokwethekelela Lokubuka Amawofisi Ethu
Siyakunxusa ukuthi uzovakatshela amawofisi ethu kanye lalapho okudindwa khona amabhuku ethu. Thola amakheli ethu kanye lezikhathi zokwethekelela.
EFiji
19 St. Fort Street
SUVA
FIJI
+679 330-4766
Izinsuku lezikhathi zokwethekelela
NgoMvulo kusiya ngoLwesihlanu
Ngo-8:00 ekuseni kusiya ku-11:00 ekuseni lango-1:00 emini kusiya ku-4:00 ntambama.
Kuthatha ihora elilodwa
Okunye okwenziwa egatsheni leli
Igatsha leli likhangela umsebenzi waboFakazi bakaJehova owenziwa eFiji, eKiribati, eTuvalu laseNauru. Kuhunyutshwa amabhuku asekelwe eBhayibhilini ngesiFiji, isiKiribati, isiTuvalu, isiRotuman, lesiNauru.


text:
Isahluko 9
1
Ngenyanga yeshumi nambili eyinyanga ka-Adari ngosuku lweshumi nantathu lwayo, lapho kusondela izwi lenkosi nomthetho wayo ukuba kwenziwe, ngosuku izitha zabaJuda ezazethembile ngalo ukubusa phezu kwabo nokho kwaguqulwa ukuze abaJuda babuse phezu kwababazondayo.
2 AbaJuda babuthana emizini yabo ezifundeni zonke zenkosi u-Ahashiveroshi ukuba babeke izandla kulabo ababefuna ukubalimaza; akubangakho ongamelana nabo, ngokuba abantu bonke babehlelwe yingebhe ngabo.
3 Zonke izikhulu zezifunda, nawothulasizwe, nababusi, nabenza umsebenzi wenkosi, babasiza abaJuda, ngokuba babehlelwe yingebhe ngoMoridekayi.
4 Ngokuba uMoridekayi wayemkhulu endlini yenkosi, nodumo lwakhe lwahamba ezifundeni zonke, ngokuba lowo muntu uMoridekayi wayelokhu ekhula njalo.
5 AbaJuda baceka zonke izitha zabo ngokuceka kwenkemba, nangokubulala, nangokuchitha, benza kwababazondayo njengokuthanda kwabo.
6 EShushani endlini yenkosi abaJuda babulala, bachitha abantu abangamakhulu ayisihlanu.
7 Babulala noParishanidatha, noDalifoni, no-Asiphatha,
8 noPhoratha, no-Adaliya, no-Aridatha,
9 noPharimashita, no-Arisayi, no-Aridayi, noVayizatha,
10 amadodana ayishumi kaHamani indodana kaHamedatha, isitha sabaJuda, kepha ababekanga izandla zabo empangweni.
11 Ngalolo suku inani lababuleweyo eShushani endlini yenkosi lalethwa phambi kwenkosi.
12 Inkosi yayisithi ku-Esteri inkosikazi: “AbaJuda babulele bachitha abantu abangamakhulu ayisihlanu eShushani endlini yenkosi namadodana ayishumi kaHamani; pho, benzeni kwezinye izifunda zenkosi? Isicelo sakho siyini? Uyakusenzelwa. Yini oyifunayo na? Kuyakwenziwa.”
13 U-Esteri wathi: “Uma kukuhle enkosini, abaJuda abaseShushani mabavunyelwe nakusasa ukwenza njengomthetho wanamuhla, aphanyekwe amadodana ayishumi kaHamani emthini.”
14 Inkosi yasho ukuba kwenziwe kanjalo; umthetho washaywa eShushani; bawaphanyeka amadodana ayishumi kaHamani.
15 AbaJuda ababe seShushani babuthana nangosuku lweshumi nane lwenyanga ka-Adari, babulala abantu abangamakhulu amathathu eShushani, kepha ababekanga izandla zabo empangweni.
16 Abanye abaJuda ababe sezifundeni zenkosi babuthana, bamela ukuphila kwabo, baphumula ezitheni zabo, babulala abayizinkulungwane ezingamashumi ayisikhombisa nanhlanu ababazondayo, kepha ababekanga izandla zabo empangweni.
17 Lokho kwakungosuku lweshumi nantathu lwenyanga ka-Adari; ngosuku lweshumi nane lwayo baphumula, balwenza lwaba lusuku lwedili nolokuthokoza.
18 Kepha abaJuda ababe seShushani babuthana ngolweshumi nantathu lwayo nangolweshumi nane lwayo; ngolweshumi nanhlanu lwayo baphumula, balwenza lwaba lusuku lwedili nolokuthokoza.
19 Ngalokho abaJuda basemaphandleni ababehlezi emizaneni engabiyelwe benza usuku lweshumi nane lwenyanga ka-Adari lube ngolokuthokoza nolwedili nosuku oluhle nolokuthumelana izipho omunye komunye.
20 UMoridekayi waziloba lezo zindaba, wathuma izincwadi kubo bonke abaJuda ababe sezifundeni zonke zenkosi u-Ahashiveroshi, abaseduze nabakude,
21 ukumisa ukuba bagcine usuku lweshumi nane lwenyanga ka-Adari nosuku lweshumi nanhlanu lwayo iminyaka yonke
22 njengezinsuku abaJuda abathola ngazo ukuphumula ezitheni zabo nenyanga eyaguqulwa kubo osizini yaba ngeyokuthokoza nasekulileni kwaba lusuku oluhle, bazenze zibe yizinsuku zedili nezokuthokoza nezokuthumelana izipho omunye komunye, kanye nezipho kwabampofu.
23 AbaJuda bakwamukela ukwenza lokho abakuqalileyo, nalokho ayekulobe kubo uMoridekayi,
24 ngokuba uHamani indodana kaHamedatha umAgagi, isitha sabo bonke abaJuda, wayecebile ngabaJuda ukuba abachithe, waphonsa iPhure elinyinkatho ukuba abanqobe, abachithe;
25 kepha lapho lokho kwafika phambi kwenkosi, yasho ngencwadi ukuba lelo cebo elibi ayelicebe ngabaJuda libuyele ekhanda lakhe, yena namadodana akhe baphanyekwe emthini.
26 Ngalokho babiza lezo zinsuku ngokuthi iPhurimi ngegama lePhure. Ngalokho ngenxa yawo onke amazwi aleyo ncwadi, nangenxa yalokho abebekubonile ngale ndaba, nalokho okubehleleyo,
27 abaJuda banquma bamukela, bona nenzalo yabo, nabo bonke ababezihlanganisa nabo, ukuthi bayakugcina lezo zinsuku zombili njengokubhalwa kwazo nanjengesikhathi sazo esinqunyiweyo iminyaka yonke, bangaphuthi,
28 zikhunjulwe lezo zinsuku, zigcinwe ezizukulwaneni ngezizukulwane, emindenini ngemindeni, ezifundeni ngezifunda, emizini ngemizi, lezo zinsuku zePhurimi, zingaphuthi phakathi kwabaJuda, nesikhumbuzo sazo singapheli enzalweni yabo.
29 U-Esteri inkosikazi, indodakazi ka-Abihayili, noMoridekayi umJuda base beloba ngamandla onke ukuba baqinise le ncwadi yesibili yePhurimi.
30 Wathuma izincwadi kubo bonke abaJuda ezifundeni eziyikhulu namashumi amabili nesikhombisa zombuso ka-Ahashiveroshi, zinamazwi okuthula neqiniso,
31 ukuba aqinise lezo zinsuku zePhurimi ngezikhathi zazo ezinqunyiweyo njengokuzimisa kukaMoridekayi umJuda no-Esteri inkosikazi, nanjengalokho bezimisele bona nenzalo yabo ngendaba yokuzila ukudla nokukhala kwabo.
32 Izwi lika-Esteri laqinisa lezo zindaba zePhurimi, kwalotshwa encwadini.


text:
Isahluko 18
1
Wayesethatha uBilidadi umShuhi, wathi:
2 “Koze kube nini nibekela amazwi ami izingibe na? Qondani, andukuba sikhulume.
3 Kungani ukuba sithiwe siyizilwane, singcolile emehlweni enu, na?
4 Wena ozidwengula olakeni lwakho, umhlaba uyakushiywa ngenxa yakho, nedwala lisuswe endaweni yalo, na?
5 Yebo, nokukhanya komubi kuyakucimeka, nelangabi lomlilo wakhe aliyikukhanya.
6 Ukukhanya kuyakufiphala etendeni lakhe, nesibani sakhe phezu kwakhe siyakucimeka.
7 Izinyathelo zakhe ezinamandla ziyakufinyezwa; amasu akhe ayamlahla phansi.
8 Ngokuba uyaphonswa yizinyawo zakhe enetheni, uhamba phezu kweveku.
9 Isicupho siyakumbamba ngesithende; ifolo liyakumbamba.
10 Uthukuselwe inkintshela emhlabathini, nesihibe emgwaqweni.
11 Ingebhe iyakumethusa nxazonke; iyamzingela ezinyathelweni zakhe.
12 Ububi buyakumlambela, ulungiselwe ingozi eceleni kwakhe.
13 Amalungu omzimba wakhe ayakudliwa, yebo, ukufa okwesabekayo kuyakudla amalungu akhe.
14 Uyakuhlwithwa etendeni lakhe alethembayo, ayiswe enkosini yengebhe.
15 Etendeni lakhe bayakuhlala abangesibo abakhe, kuvumvuzelwe isibabule ekhaya lakhe.
16 Izimpande zakhe ziyakoma ngaphansi; phezulu kuyabuna amagatsha akhe.
17 Ukukhunjulwa kwakhe kuyakuphela emhlabeni, angabi negama ezweni.
18 Uyakukhishwa ekukhanyeni, aqhutshelwe ebumnyameni, axoshwe ezweni.
19 Akayikuba nandodana namzukulwana phakathi kwabantu bakhe; akuyikuba khona lapho egogobala khona.
20 Abasentshonalanga bayethuswa lusuku lwakhe, nabasempumalanga babanjwa ngukwesaba.
21 Impela zinjalo izindlu zaboni; injalo indawo engamazi uNkulunkulu.”


text:
Isahluko 6
1
Ndodana yami, uma uyisibambiso somakhelwane wakho, uma uxhawulene nomfokazi,
2 ucushiwe ngamazwi omlomo wakho, ubanjiwe ngamazwi omlomo wakho,
3 yenza lokhu phela, ndodana yami, uzophule, lokhu ungene esandleni somakhelwane wakho: khothama phambi kwakhe, umncengisise.
4 Unganiki amehlo akho ubuthongo, nezinkophe zakho ukozela.
5 Zophule njengensephe kumzingeli nanjengenyoni esandleni somthiyi wezinyoni.
6 Yana entuthwaneni, vilandini, ubone izindlela zayo, uhlakaniphe,
7 yona ethi ingenamahluleli, nambonisi, nambusi,
8 ilungisa nokho ehlobo isinkwa sayo, ibuthe ngesikhathi sokuvuna ukudla kwayo.
9 Uyakulala kuze kube nini, vilandini? Uyakuvuka nini ebuthongweni bakho na?
10 Ubuthongo obuncane, ukozela okuncane, ukusonga izandla kancane kuze kulalwe,
11 bese kuthi ubumpofu bakho bufike njengomhambuma, nokuswela kwakho njengomuntu wesihlangu.
12 Umuntu omubi, umuntu wokona, nguye ohamba nomlomo ophambeneyo,
13 oqwayiza amehlo, eshudula ngezinyawo zakhe, ekhomba ngeminwe.
14 Ubuphoxo busenhliziyweni yakhe; uceba okubi ngesikhathi sonke; ususa ukuxabana.
15 Ngalokho ingozi yakhe iyakufika ngokuzumayo; ngokuphazima kweso uyakwaphulwa, kungabikho ukuphiliswa.
16 Kukhona izinto eziyisithupha azizondayo uJehova, yebo, eziyisikhombisa eziyizinengiso emphefumulweni wakhe:
17 amehlo azidlayo, nolimi lwamanga, nezandla ezichitha igazi elingenacala,
18 nenhliziyo eceba imicabango emibi, nezinyawo ezishesha ukugijimela ebubini,
19 nofakazi wamanga ophafuza inkohliso, obanga ukuxabana phakathi kwabazalwane.
20 Ndodana yami, gcina umyalo kayihlo, ungawushiyi umthetho kanyoko.
21 Yibophe enhliziyweni yakho njalo, uyithekeleze entanyeni yakho.
22 Mayikuhole ekuhambeni kwakho, ikulondoloze ekulaleni kwakho, ikhulume kuwe ekuvukeni kwakho.
23 Ngokuba imiyalo iyisibani, nomthetho ungukukhanya, nokusola ngokulaya kuyindlela yokuphila,
24 ukuze ugcinwe kowesifazane omubi, nasekuthopheni kolimi lowesifazane ondindayo.
25 Ungakhanuki ubuhle bakhe enhliziyweni yakho, angakubambi ngezinkophe zakhe.
26 Ngokuba intengo yowesifazane oyisiphingi iyiqebelengwane lesinkwa, kepha umfazi womuntu uzingela umphefumulo onqabileyo.
27 Umuntu angaphatha umlilo esifubeni sakhe, izingubo zakhe zingashi, na?
28 Umuntu angahamba phezu kwamalahle avuthayo, izinyawo zakhe zingahanguki, na?
29 Unjalo yena ongena kumkamakhelwane: akuyikuthiwa ongenacala noma yimuphi omthintileyo.
30 Abamdeleli yini oyisela ukuthi uyeba ukuba azisuthise lapho elambile na?
31 Uma efunyanwa, uyakubuyisa kasikhombisa, anikeze yonke impahla yendlu yakhe.
32 Ophinga nowesifazane akanakho ukuqonda; wenza lokho okuchitha umphefumulo wakhe.
33 Uyakuthola imivimbo nehlazo, nenhlamba yakhe ayiyikwesulwa.
34 Ngokuba isikhwele sendoda singukufutheka; ayiyikuyeka ngosuku lokuphindisela.
35 Ayiyikunaka neze ihlawulo; ayaneliswa, noma uphana ngezipho eziningi.


text:
Isahluko 46
1
Izwi likaJehova elafika kuJeremiya umprofethi ngezizwe.
2 NgeGibithe ngempi kaFaro Nekho inkosi yaseGibithe eyayingasemfuleni u-Ewufrathe eKharikemishi, owayinqoba uNebukadinesari, inkosi yaseBabele, ngomnyaka wesine kaJehoyakimi indodana kaJosiya, inkosi yakwaJuda.
3 “Lungisani amahawu nezihlangu, nisondele empini.
4 Bophelani amahhashi, nikhwele nina bamahhashi, nisuke nime ninezigqoko zempi, niphucuze imikhonto, nembathe amabhantshi ensimbi.
5 Ngikuboneleni na? Baphelile amandla, babuyele emuva. Amaqhawe abo anqotshiwe, ayabaleka nokubaleka engabheki emuva; luvalo nxazonke,” usho uJehova.
6 “Onejubane makangabaleki naye, kungaphunyuki neqhawe; ngasenyakatho eceleni komfula u-Ewufrathe bayakhubeka, bawe.
7 “Ngubani lo owenyuka njengeNayile, omanzi akhe agubha njengemifula.
8 IGibithe lenyuka njengeNayile, amanzi alo agubha njengemifula. Lithi: ‘Ngiyakwenyuka, ngisibekele umhlaba; ngiyakuchitha umuzi nabahlala kuwo.’
9 Yenyukani, mahhashi, nihlanye, zinqola, aphume amaqhawe: oKushe noPhuthi ababambe izihlangu, namaLudi abambe ensala umnsalo.
10 Lolu suku lungusuku lweNkosi uJehova Sebawoti, usuku lokuphindisela lokuba aziphindisele kwabamelene naye. Inkemba iyakudla isuthe, izanelise ngegazi labo, ngokuba iNkosi uJehova Sebawoti inomhlatshelo ezweni lasenyakatho ngasemfuleni u-Ewufrathe.
11 “Khuphukela kwaGileyadi, uthathe ibhalisamu, wena ntombi, ndodakazi yaseGibithe; usebenzisela ize imithi eminingi, ukuphuluka akukho kuwe.
12 Izizwe zizwile ngehlazo lakho, umhlaba ugcwele ukukhala kwakho; ngokuba iqhawe likhubeka ngelinye, awa omabili kanyekanye.”
13 Izwi uJehova alikhuluma kuJeremiya umprofethi ngokuza kukaNebukadinesari, inkosi yaseBabele, ukuchitha izwe laseGibithe.
14 “Yazisani eGibithe, nizwakalise eMigidoli, nizwakalise naseNofi naseThahipanesi, nithi: ‘Suka ume, uzilungise, ngokuba inkemba iyadla nxazonke zakho.’
15 Abanamandla bakho bakhukhulelweni na? Abemanga, ngokuba uJehova wabahlohloloza.
16 Wakhubekisa abaningi, yebo, bawa omunye phezu komunye, bathi: ‘Sukani, sibuyele kubantu bakithi nasezweni lokuzalwa kwethu, sisuke enkembeni ecindezelayo.’
17 Bamemeza khona, bathi: ‘UFaro inkosi yaseGibithe ungumsindo, udlulisile isikhathi esimisiweyo.’
18 “Kuphila kwami,” isho iNkosi egama layo linguJehova Sebawoti, “impela njengeThabori phakathi kwezintaba, nanjengeKarmeli ngaselwandle, kanjalo uyakufika.
19 Zenzele izinto zokuthunjwa, ndodakazi, ohlala eGibithe, ngokuba iNofi liyakuba yincithakalo, lishiswe kungabe kusabakho ohlala kulo.
20 “IGibithe liyisithokazi esihle kakhulu, kepha kuvela isibawu enyakatho, sesifikile.
21 Abaqashwa balo phakathi kwalo banjengamathole akhuluphalisiweyo; nabo babuyele emuva, babaleka kanyekanye, abemanga, ngokuba usuku lwengozi yabo lubehlele, isikhathi sokuhanjelwa kwabo.
22 Ukuhashaza kokuhamba kwalo kunjengokwenyoka; ngokuba bahamba nempi, balifikele bephethe amazembe njengabagawuli bemithi.
23 Bagawula ihlathi lalo,” usho uJehova, “ngokuba alinakuhanjwa, lokhu bebaningi kunesikhonyane, bengenakubalwa.
24 Indodakazi yaseGibithe iyakujabhiswa, inikelwe esandleni sabantu basenyakatho.”
25 UJehova Sebawoti, uNkulunkulu ka-Israyeli, uthi: “Bheka, ngiyakujezisa u-Amoni waseNo, noFaro, neGibithe, nawonkulunkulu balo, namakhosi alo, yebo, uFaro nabamethembayo,
26 ngibanikele esandleni sabafuna ukuphila kwabo, nasesandleni sikaNebukadinesari, inkosi yaseBabele, nasesandleni sezinceku zakhe, andukuba lakhiwe njengasezinsukwini zasendulo,” usho uJehova.
27 “Kepha ungesabi wena Jakobe, nceku yami, ungapheli amandla, Israyeli, ngokuba bheka, ngiyakukusindisa usekude, nenzalo yakho ezweni lokuthunjwa kwayo; uJakobe uyakubuya, aphumule, agcineke, angesatshiswa muntu.
28 Ungesabi wena Jakobe, nceku yami,” usho uJehova, “ngokuba nginawe, ngokuba ngiyakuqeda ngokupheleleyo zonke izizwe engikuxoshele kuzo, kepha wena angiyikukuqeda; kodwa ngiyakukulaya ngokwahlulela, ngingakwenzi ube ngongenacala.”


text:
Durban - Wethuke woma umphakathi wasePhumlani, eHluhluwe, enyakatho-mpumalanga yeKwaZulu-Natal ngenxa yokusha kwesakhamuzi sakhona ngempelasonto, saba ngumlotha.
Kuthiwa uLungani Thwala, 40, ushe wangqongqa emjondolo wakhe kanti kwehlukene imibono ngokusha kwakhe njengoba abanye bethi ikhandlela lokhele umbhede kanti abanye bathi mhlawumbe yintambo kagesi.
Nokho umndeni wakwaThwala uzichithile lezi zinsolo.
OLUNYE UDABA:Ushe wangqongqa nomuzi wakubo umfana, 3
Umphakathi ukhala ngokuthi ukungabikhona kwamanzi endaweni kunomthelela njengoba uthi ubungakwazi ukwenza imizamo yokucisha umlilo. Uthi besekunzima ukunqoba ikloba lomlilo ngoba bekunelangabi elikhulu.
Elinye ilunga lomphakathi elizibonele isigameko, lithi cishe kwabhubha abantu abaningi njengoba imijondolo yakhelene. Lithi kunenkinga enkulu yesomiso emphakathini kanti kuze kwasiza ukuba abantu basebenzise amanzi ezindlini zabo.
"Ibuhlungu le nto eyenzekile laphaya. Okusidida kakhulu wukuthi lo muntu ubengasazami nokumemeza noma ngabe kuthiwa ubesephuze lokhu okuxakayo ngoba phela akhona wona amahlebezi okuthi ubekhothakhothile. Abantu babone umlilo usuvutha ubuhanguhangu nentuthu isivimbanise yonke indawo," kusho umthombo.
UThami Thwala oyilunga lomndeni, uyaphika ukuthi umfowabo ulalile wazumeka, washa ngephutha. Uthi bakholwa wukuthi ubulewe kwase kuthelwa uphethiloli.
"Akekho umuntu ongeke azwakale ngisho ememeza ecela usizo ngoba phela imijondolo yakhelene. Ngisho nabancikene nowakhe kabezwanga lutho.
"Lo muntu ubulewe kwase kokhelwa umlilo osheshayo, okungenzeka ukuba uklinyiwe. Kakusiwona umlilo wemvelo lona. Sifike sesiqoqa amathambo nomlotha," kusho uThwala.
Utshele ILANGA ukuthi sebethembele emaphoyiseni ukuba aphenyisise. Ebuzwa ukuthi kukhona yini ingxabano ebikhona phakathi komfowabo nezakhamuzi emphakathini, uthi kukhona abakuvezile lokho kukhuluma nakuba engavezwanga amagama abantu ahilizisana nabo.
Ikhansela lendawo kuwadi 5, uFikezweni Nkwanyana, lithi ngokuthola kwabo kuke kwaba nokuphazamisana phakathi kukaThwala (umufi) nelinye ilunga lakwaMdletshe komunye umuzi obekugaywe kuwona wase eduba ehamba eyozilalela.
Uthi nakuba bengayazi imbangela yomsuka womlilo kodwa kuningi ukukhuluma. Uthi izicishamlilo zifike emuva kwendaba, umonakalo usumkhulu.
Okhulumela amaphoyisa aKwaZulu-Natal, uColonel Thembeka Mbhele, izolo ngeSonto uthe ezobuxhakaxhaka zabo kazisebenzi, akakwazi ukubheka imininingwane kodwa elinye iphoyisa elingagunyaziwe ukukhuluma nabezindaba eHluhluwe, lithi senzekile lesi sigameko.
News 24


text:
PhoneClean
-
Inguqulo:
-
-
Ulimi:
-
Thwebula PhoneClean
Incazelo:
Izici Main:
- Ukususwa amafayela yesikhashana futhi okuphindiwe
- Isula umlando isiphequluli
- Ukususwa kwezimiso okungadingekile amafayela uhlelo
- Ukususwa kwezimiso isilondolozi isicelo
- Isipele
Amazwana on PhoneClean:
PhoneClean Ahlobene software:
Umdlali ethandwa ukudlala amafayela emidya. Isofthiwe isekela ukuvumelanisa idatha phakathi kwekhompyutha yakho ne-Apple idivayisi.
Isofthiwe synchronizes computer yakho namadivayisi Samsung yenkampani. It has amathuba abanzi ukusebenza namadivayisi futhi isekela izinhlobo ezahlukene uxhumano.
Imeneja for omakhalekhukhwini wenkampani Nokia. Isofthiwe ikuvumela ukuba uphathe amafayela, oxhumana nabo, imiyalezo futhi uvumelanise idatha nge computer yakho.
Ithuluzi okuqukethwe ukuphathwa Amadivayisi kusukela LG Electronics. It isekela kubhekhaphu bese update wabashayeli idivayisi.
Umphathi iPod, iPhone and iPad amadivaysi. Isofthiwe isekela zonke izinguqulo atholakale uhlelo lokusebenza iOS.
Isofthiwe yakhelwe isipele noma buyisela futhi idatha, ulungise amaphutha ohlelweni bese ususa idatha yomuntu siqu kusuka iPhone, iPad noma iPod.
Isofthiwe for elawulwa kude computer ngokusebenzisa Android, iOS and Windows Phone amadivayisi. Isofthiwe ngokugcwele kulingisa imisebenti igundane kanye ikhibhodi.
Umphathi amadivaysi BlackBerry. Isofthiwe linezincazelo eziningi amathuluzi ngomsebenzi lula nge amadivaysi.
Isofthiwe ukuze uthumele amafayela omculo, ama-video noma Izinhl zam phakathi iPhone, iPod, iPad and computer zombili izinkomba.
Ilula ukusebenzisa imenenja yefayela yamadivayisi we-Sony. Isofthiwe isekela ukubuyekezwa kwezicelo kanye nesistimu yokusebenza yedivayisi.
Isofthiwe zokuphathwa imeyili. Amathuba Wide ayatholakala umsebenzisi ukuklama izinhlamvu futhi ulungiselele software izidingo zakho siqu.
Lokhu kuyinhlangano yokuqapha ukushisa kweprosesa bese usetha imisebenzi ezenzakalelayo ukuvimbela ukushisa.
Isofthiwe ukwakha router virtual kukhompyutha yakho. Isofthiwe ubonisa ulwazi mayelana nokusetshenziswa traffic ye yokungena ku-internet.
Isofthiwe yakhelwe ukubuyisela kwedatha elahlekile noma ngephutha ususiwe kusukela iOS-amadivaysi kuhlanganise kusukela "Smartphones bricked".
Isofthiwe ukubuka idatha mayelana codecs nokuhlunga nezinhlobo ezahlukene. Isofthiwe uhlelo lwakho for ebukhoneni codecs yisikhathi futhi inikeza thwebula enguqulweni yakamuva for update yabo.
Bona software xaxa
Operation izinhlelo:
- Windows
- Android
Top software:
Bona software xaxa


text:
Desktop Sidebar
-
Inguqulo:
-
-
Ulimi:
-
Thwebula Desktop Sidebar
Incazelo:
Izici Main:
- Ukufinyelela ngokushesha kwi-imeyili
- Support for abadlali amaningi
- Display of ukusebenza system
- Ukuba khona izikhumba ezahlukene
Amazwana on Desktop Sidebar:
Desktop Sidebar Ahlobene software:
Isofthiwe ukulungisa amafasitela akhethiwe phezu kwamanye amawindi. Isofthiwe ikuvumela ukuba ukubukela izinhlelo ze-TV namafilimu nama-video ukusakazwa phezu amafasitela umkhankaso.
Isofthiwe yokugqamisa isikhombisi segundane ngombuthano onemibala, indawo ezungeze isikhombimsebenzisi esizindeni esivulekile futhi ukudweba ngesishilo esikrinini.
Isofthiwe ukubonisa izimo sezulu emhlabeni wonke. Isofthiwe kwenza ukuba balandele izinkomba ezahlukene sezulu kanye sibonise izinguquko zabo animated ibalazwe.
Ithuluzi ukubonisa ukusebenza uhlelo kanye ukudizayina desktop. Isofthiwe ikuvumela ukubuka izilungiselelo computer ezahlukene.
Isofthiwe for a design zakudala Windows menu. Futhi isofthiwe isekela inqwaba amathuluzi ezengeziwe ukuhlomisa imenyu.
Ukufinyelela ngokushesha futhi elula izicelo noma amafolda. Isofthiwe ikuvumela ukuba lula wanezela izinto iphaneli futhi ivumela ukuba bandise amathuba ngokuxhumanisa anezele.
Isofthiwe ukuhlela imifanekiso desktop by ngeenqhema ezigabeni ezahlukene. Isofthiwe kwenza oyifisayo ukubukeka block izithombe for nezidingo umsebenzisi.
Imenenja internet traffic. Futhi isofthiwe kwenza ukuba ulungise ijubane ukudluliswa kwedatha futhi uqaphe uxhumano lwe-inthanethi.
Le Amatebhe video Converter oguqula amafayela emidya zibe takhiwo ehlukahlukene. Isofthiwe isekela popular alalelwayo ifomethi, futhi ibuye iningi takhiwo image.
Isofthiwe enamandla ukudala umculo futhi amamiksi ehlukahlukene. Isofthiwe isekela spectrum ebanzi amathuluzi kanye nemiphumela for the DJing professional.
Isofthiwe eziningi services web eyakhelwe-in for ukufinyelela kalula amakhasi akho athandwayo e-Web kanye nezingosi zokuxhumana nabantu ngokusebenzisa isiphequluli.
Isofthiwe ukudala umculo studio of izinhlobo ezahlukene. Isofthiwe isekela isethi elikhulu zomculo kanye inqwaba imiphumela ehlukile umsindo.
Ithuluzi ukusebenza izithombe kanye nezithombe. Isofthiwe ehlunga eziningi futhi ikuvumela ukuba wengeze imiphumela ehlukahlukene noma ukudala amaphrojekthi ngokuzenzakalelayo.
I-antivirus ethandwayo yokuvikela uhlelo ngokumelene nezinsongo ezihlukahlukene namagciwane. Isofthiwe iyakwazi ukuvimba ama-robot wenethiwekhi nokuvimbela ukufinyelela kumawebhusayithi kubantu abadala.
Isofthiwe ukugijima, umbono kanye uzitholele amatafula electronic ngesakhiwo Excel. Isofthiwe kwenza ukubuka imibhalo ezimeni ezahlukene futhi ushintshe eminye imininingwane page.
Bona software xaxa


text:
Isahluko 6
1
UDavide wabuye wabutha bonke abakhethiweyo bakwa-Israyeli, izinkulungwane ezingamashumi amathathu.
2 UDavide wahamba nabo bonke abantu ababe naye, besuka eBali Juda ukwenyusa khona umphongolo kaNkulunkulu obizwa ngeGama, lona igama likaJehova Sebawoti ohlala phezu kwamakherubi.
3 Bawuhambisa umphongolo kaNkulunkulu ngengqukumbane entsha, bewukhipha endlini ka-Abinadaba eyayisegqumeni; o-Uza no-Ahiyo amadodana ka-Abinadaba bashayela leyo ngqukumbane entsha.
4 Bayikhipha-ke endlini ka-Abinadaba eyayisegqumeni kanye nomphongolo; u-Ahiyo wahamba phambi komphongolo.
5 UDavide kanye nendlu yonke ka-Israyeli bathokoza ebusweni bukaJehova benezinto zonke zokubetha zomsayipuresi, namahabhu, nezingubhu, nezigubhu, nobuxhaka, namasimbali.
6 Ekufikeni kwabo esibuyeni sikaNakoni u-Uza welulela isandla emphongolweni kaNkulunkulu, wawubamba, ngokuba izinkabi zashelela.
7 Intukuthelo kaJehova yamvuthela u-Uza, uNkulunkulu wamshaya lapho ngenxa yesiphosiso sakhe; wafela khona ngasemphongolweni kaNkulunkulu.
8 UDavide wadabuka ngokuba uJehova emhlasele u-Uza, wayibiza leyo ndawo ngokuthi iPheresi-Uza kuze kube namuhla.
9 UDavide wamesaba uJehova ngalolo suku. Wathi: “Umphongolo kaJehova uyakuza kanjani kimi na?”
10 Ngalokho uDavide akavumanga ukuwuletha umphongolo kaJehova kuye emzini kaDavide, kepha uDavide wawubuyisela eceleni endlini ka-Obede Edomi umGiti.
11 Umphongolo kaJehova wahlala endlini ka-Obede Edomi umGiti izinyanga ezintathu; uJehova wambusisa u-Obede Edomi nendlu yakhe yonke.
12 Kwatshelwa inkosi uDavide ukuthi uJehova ubusisile indlu ka-Obede Edomi nakho konke okwakhe ngenxa yomphongolo kaNkulunkulu. UDavide wahamba wenyusa umphongolo kaNkulunkulu endlini ka-Obede Edomi, wawuyisa emzini kaDavide ngokujabula.
13 Kwakuthi ababethwele umphongolo kaJehova sebehambile izinyathelo eziyisithupha, wahlaba inkabi nethole elikhuluphalisiweyo.
14 UDavide wasina phambi kukaJehova ngamandla akhe onke; uDavide wayebhince ingubo yamahlombe yelineni.
15 Kanjalo uDavide nayo yonke indlu ka-Israyeli benyusa umphongolo kaJehova ngokukhamuluka nangokukhala kwecilongo.
16 Kwathi umphongolo kaJehova ungena nje emzini kaDavide, uMikhali indodakazi kaSawule walunguza efasiteleni, wabona inkosi uDavide itshekula, isina phambi kukaJehova; wayidelela enhliziyweni yakhe.
17 Bawungenisa umphongolo kaJehova, bawubeka endaweni yawo phakathi kwetende uDavide alimisele wona; uDavide wanikela ngeminikelo yokushiswa nangeminikelo yokuthula phambi kukaJehova.
18 UDavide eseqedile ukunikela ngomnikelo wokushiswa nangeminikelo yokuthula wabusisa abantu egameni likaJehova Sebawoti.
19 Wababela bonke abantu esixukwini sonke sakwa-Israyeli, abesilisa nabesifazane, kwaba yilowo nalowo ucezu lwesinkwa, nesicubu senyama, nesigaxa sezithelo zomvini ezomileyo. Base behamba abantu bonke, baya, kwaba yilowo nalowo ekhaya lakubo.
20 UDavide wayesebuya ukubusisa indlu yakhe. UMikhali indodakazi kaSawule waphuma ukumhlangabeza uDavide, wathi: “Yeka udumo lwenkosi ka-Israyeli namuhla, ezambulile namuhla emehlweni ezincekukazi zezinceku zakhe njengomunye wamayiyane, ezambula nokuzambula.”
21 Wayesethi uDavide kuMikhali: “Ngaphambi kukaJehova owangikhetha phezu kukayihlo naphezu kwayo yonke indlu yakhe ukungimisa ukuba ngibe ngumbusi wabantu bakaJehova kwa-Israyeli, yebo, ngaphambi kukaJehova ngathokoza.
22 Ngiyakudeleleka kakhulu kunalokho, ngithotshiswe nasemehlweni ami, kodwa izincekukazi okhulume ngazo ngiyakudunyiswa yizo.”
23 UMikhali indodakazi kaSawule akazalanga mntwana kwaze kwaba lusuku lokufa kwakhe.


text:
Kushone abangu-13 kushayisana izimoto esifundazweni saseKZN
2017-11-14 16:00
Durban - UMnyango wezokuThutha kwaZulu-Natal uxwayise abashayeli bezimoto ukuba bashayele ngokuqophelela kulandela ingozi edlule nemphefumulo yabantu abangu-13.
Abantu abangu-8 bashone ngesikhathi iloli ebeliphethe abantu abangu-70 liginqika endaweni yaseNquthu enyakatho nesifundazwe.
"Umshayeli waleli loli ubhekene namacala angu-8 okubulala ngokungenhloso. Lo mshayeli ubuye wabekwa icala lokushayela edle amponjwana nokuyinqo eqinisekiswe amaphoyisa ngemuva kokuhlola igazi lakhe.
OLUNYE UDABA:Bathathu abashonile engozini yezimoto ezimbili neloli
NgoLwesibili uNgqongqoshe wezokuThutha, wukuPhepha koMphakathi kanye nezokuXhumana uMxolisi Kaunda unxuse abashayeli, abagibeli kanye nalabo abahamba ngezinyawo ukuba baphephe ikakhulukazi njengoba kubhekwe emaholidini kaKhisimusi.
Kwenye ingozi eyenzeke ku-N3 eThekwini, umshayeli wemoto uhluleke ukuyilawula yaphaphalaza yaphonseka ngale kwebhuloho kwashona abantu abahlanu.
- News24


text:
Amaphoyisa aphenya ngobugebengu eGlebelands athole isibhamu
2017-08-30 15:59
eMlazi - Amaphoyisa aphenya ngobugebengu obuqhubeka ehostela laseGlebelands athole isibhamu sohlobo lwe-R4 nezinhlamvu ezingu-61, kubika iKZN Eyethu.
Lesi sikhali sitholakale endaweni sayeFolweni ngezintathakuza zangoLwesithathu.
Kuboshwe umsolwa oneminyaka engu-27 ubudala kanti kuthiwa lesi sibhamu sizohlolwa ukuze kubonakale ukuthi sike sasetshenziswa yini ezigamekweni zokubulala.
OLUNYE UDABA:'Ukufakwa kwefenisi kuzokwenza kube nzima ukubalekela izitha'
Umsolwa uzogqunywa esitokisini ngesikhathi amaphoyisa esaphenya ukuthi akakaze abandakanyeke na ezenzweni zobugebengu eMlazi nasezindaweni ezakhelene naleli lokishi.
Lo mlisa uzobekwa icala lokutholakala nesikhali esingekho emthethweni kanti kulindeleke ukuba avele enkantolo yaseMlazi kungekudala.
- News24


text:
Kuhlasele isithwathwa eKansas
2013-02-22 12:03
Washington - Akukapheli ngisho amasonto amabili kuhlasele isiphepho esihambisana nesithwathwa eNew England, sekuphinde kwahlasela esinye siphelezelwa yimvula.
Lesi sithwathwa simbozele izwe lonke kuhle kwengubo yokulala, nokudale ukuthi izikhulu zivale imigwaqo emikhulu eKansas, nalapho isikhulu sakhona simemezele leliya dolobha njengelisesimweni esibucayi, ngokusho kweNBC.
Kudingeke ukuthi kumiswe izindiza esikhumulweni sezindiza eziya eKansas City, nokuyilona dolobha elishayeke kakhulu.
I-NBC ithi kusashone umuntu oyedwa, engozini yomgwaqo.
AbeNational Weather Service bathe lesi siphepho sibheke eGreat
Lakes.
- Landela
IzindabaNews24 kuTwitter
- SAPA


text:
Ushonile owesifazane ongeniswe emlilweni kukhishwa amadimoni
2017-03-01 11:00
Managua – Owesifazane oneminyaka engu-25 ubudala ushonile ngoLwesibili ngemuva kokuphonswa emlilweni kukhishwa amadimoni, kusho iziphathimandla zaseNicaraguan, ezicaphune abazibonele bethi ukhunyulwe wasala nqunu wabe eseshiswa.
Izikhulu zithi owesifazane, uVilma Trujillo Garcia, ushe kabi umzimba wonke.
Abashushisi bathe umfundisi uJuan Gregorio Rocha Romero kanye nabanye abantu abane baboshiwe kulandela lesi sigameko.
URocha Romero uyakuphika ukuthi unecala, kanti utshele iphephendaba iLa Prensa ukuthi owesifazane uwele emlilweni engadudulwanga muntu, amadimoni ase eyaphuma emzimbeni wakhe.
OLUNYE UDABA: Ugwetshwe iminyaka engu-50 ngokushisa indodana yakhe
Umyeni wesisulu, uReynaldo Peralta Rodriguez, uthe umkakhe ungeniswe endlini yesonto ngeledlule ngesikhathi kukholakala ukuthi unamadimoni kulandela ukuhlasela abantu ngocelemba.
"Ayixoleleki into abasenze yona. Babulale umkami, umama wezingane zami ezimbili ezisencane,” esho.
“Manje ngizobatshela ukuthini nje abantwana bami.”
- AP


text:
Isahluko 7
1
“Umuntu akasempini yini emhlabeni, imihla yakhe ayinjengemihla yomqashwa na?
2 Njengenceku ekhefuzelela ithunzi, nanjengomqashwa obheka umvuzo wakhe,
3 kanjalo ngithole ifa lezinyanga zokubi; ngimiselwe ubusuku bezinhlupheko.
4 Lapho ngilala phansi, ngisho ngithi: ‘Ngingavuka nini,’ ngokuba ubusuku bude; ngigcwele ukubinyabinyeka kuze kuse.
5 Inyama yami yembesiwe izimpethu namagade othuli; isikhumba sami siyaphola, sibuye sibhicike.
6 “Imihla yami iyashesha kunesaluko, iphela ingenathemba.
7 Khumbula ukuthi ukuphila kwami kungumoya; iso lami aliyikubuye libone okuhle.
8 Iso longibonayo alisayikungibuka; amehlo akho esekimi, angisekho.
9 Ifu liphela lihamba; kanjalo owehlele endaweni yabafileyo akasayikukhuphuka.
10 Kasayikubuyela endlini yakhe; indawo yakhe ayisayikumazi.
11 “Ngalokho nami angiyikubamba umlomo wami; ngiyakukhuluma osizini lomoya wami, ngikhale ngomunyu womphefumulo wami.
12 Ngilulwandle yini, ngingumkhomo yini, ukuze ungibekele abalindi?
13 Lapho ngithi umbhede wami uyakungiduduza, ukhukho lwami lungithwalise ukukhala kwami,
14 uyangesabisa ngamaphupho, ungethusa ngemibono,
15 ukuze umphefumulo wami ukhethe ukuklinywa nokufa kunalawa mathambo ami.
16 Ngiyanengwa yiwo; mangingahlali njalo; ngiyeke, ngokuba imihla yami iyize.
17 Uyini umuntu ukuba umkhulise, nokuba ubeke inhliziyo yakho kuye,
18 nokuba umhambele ekuseni njalo, umhlole njalonjalo, na?
19 Koze kube nini uyeka ukungibheka na? Ngiyeke, ngize ngiminze amathe ami.
20 Noma ngonile, ngenzeni kuwe mlindi wabantu na? Ungimiseleni ngibe yisigcibisholo sakho, ngize ngibe ngumthwalo nakimi, na?
21 Awuthetheleli ngani isiphambeko sami, ususe isono sami, na? Ngokuba manje ngiyakulala phansi othulini; uyakungifunisisa, kepha angiyikubakho.”


text:
HARARE —
Ikomishini ebona ngezokhetho, iZimbabwe Electoral Commission (ZEC) ithi amalungiselelo okhetho kahambi kuhle ngoba kungelamali njalo lamabizo abantu asebafayo alakho ukungasuswa kuluhlu lweVoters' Roll.
Iziphathamandla zalikomishini ziveze lokhu emhlanganweni eziwenze lamalunga edale lephalamende eHarare ngoLwesine.
Ziphinde zahlangana njalo lenhloko kahulumende uMnu Morgan Tsvangirai, umsekeli wakhe uNkosazana Thokozani Khupe, umphathintambo wezemithetho uMnu Patrick Chinamasa lezinye iziphathamandla zikahulumende.
Umsekeli kamgcinisihlalo weZEC uJoyce Kazembe uthe ikomishini yakhe idinga izigidi ezedlula amakhulu amabili amadollar-$220 million ukuze yenelise ukuqhuba ukhetho lokwamukela loba ukwala ukwamukela isisekelo sombuso esitsha olweReferendum kanye lokhetho ngokhetho ngokwalo olukhangelelwe ukwenziwa ngomnyaka ozayo.
Ekwethuleni kwakhe uluhlu lwendleko zikahulumende zomnyaka ozayo, ibudget, umphathintambo obona ngezemali uMnu Tendai Biti wanikeza iZEC izigidi ezingamatshumi amahlanu amadollar-$50 million kuphela.
UKazembe ucele amalunga ephalamende ukuthi exwayise uhulumende abeke imali yokhetho eceleni. Wengeze wathi ikomishini yakhe idinga imali engangezigidi ezedlula ezilikhulu zamadollar-$104million eyeReferendum izigidi ezedlula ezilikhulu njalo zamadollar-$115million yokhetho.
Ummeli weMagwegwe edale uMnu Felix Magalela Mafa Sibanda usukume wabuza umbuzo ngesiNdebele wachothozwa ngamanye amalunga ephalamende esithi kumele akhulume ngesiShona kumbe iSingisi. Kodwa uMafa usole kakhulu lokhu esithi abantu kumele bafunde ukwamukela ezinye indimi.
Ingcwethi kwezombusazwe njalo engumqondisi weHabakkuk Trust uMnu Dumisani Nkomo utshele iStudio 7 ukuthi uhulumende kumele alungisise uluhlu lwe-voters' roll kungakayiwa kukhetho.


text:
Angiwabambile amagqubu - Da Gama
2013-02-22 08:01
Johannesburg - Njengoba sekuzophela unyaka kwahlukana inhloko nesixhanti phakathi kwakhe nePlatinum Stars, u-Owen da Gama uzobe ebhekene naleli qembu koweNedbank Cup ngempelasonto.
UDa Gama usanda kuholela ezakhe ezikuNational First Division, iDynamos, emzuliswaneni olandelayo ngesikhathi zishaya iMpumalanga Black Aces ngo 3-1.
Lokhu kuchaza ukuthi iDynamos izotholana phezulu neStars eGiyani ngeSonto.
Ukuqeqesha kukaDa Gama eDikwena kwaphela kabana ngesikhathi emiswa kulandela izinsolo zokukhwabanisa, yize uphenyo lwangaphakathi lwamthola engenacala.
“Angiwabambi amagqubu,” kusho uDa Gama etshela iKickOff.com.
"Sengike ngadlala ibhola emazingeni aphezulu ngaqeqesha namaqembu amaningi. Yebo, ngaphoxeka ngendlela engaphathwa ngayo kuPlatinum Stars kodwa sengadlula kulokho."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UZuma wayexhaswa ngapha nangapha - Umbiko
2012-12-07 10:01
Johannesburg - Umbiko oyimfihlo womcwaningi mabhuku uthi baningi abantu abaxhasa ngezimali uMengameli uJacob Zuma, kuze ezokwazi ukuphila impilo ewubukhazikhazi.
Iphephandaba iMail & Guardian libike lathi ingaphezu kuka-R8 million imali ekwaxhaswa ngayo uZuma.
Lo mbiko kuthiwa ubulokhu ufihliwe, nangesikhathi iNhlangano yezikuShushisa ihlela ukubeka uZuma amacala.
Umbiko wakwa-KPMG uthi uZuma "ngusopolitiki othobekile", owamukela imali kubantu abafana nosomabhizinisi uSchabir Shaik kanye noNelson Mandela - ekuthiwa wamsayinela isheke lika-R1 million, ngemuva kokuthi ekhishwe esikhundleni sokuba yiPhini likaMengameli, ekhishwa yiloyo owabe enguMengameli uThabo Mbeki, ngoJuni ka-2005.
Ngalesi sikhathi kuthiwa uZuma wayekweleta ibhange imali elinganiselwa ku-R400 000.
Abanye ekuthiwa bamxhasa ngemali bahlanganisa osomabhizinisi uJurgen
Kögl, Vivian Reddy, umshana wakhe uKhulubuse Zuma, izinkampani iThomson-CSF
(okumanje isibizwa ngeThales) neFerrostaal.
Amabhange nawo kuthiwa ayenza konke ukuzama ukusiza uZuma, yize kwabe kucaca ukuthi ubhekene nenkinga yezimali.
Umbiko lona wabe uyingxenye yobufakazi obahlanganisa wuphiko loFezela ngonyaka ka-2006.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UCurtiss Hawk III 68 & BF2C-1 FSX
Ukuze version FS2004 Chofoza lapha
UCurtiss Hawk III (model BF2C-1 kanye model 68) for FSX. 5 amamodeli 9 yokwenza oluhle inkambiso imisindo ukusebenza abanikeze asebenza nabo virtual (VC). UCurtiss Hawk gama evame kwabaningi izindiza elaklanywa futhi lakhiwa uCurtiss Motor Company, iningi lawo lalingabantu fighters.
UCurtiss Hawk III (model BF2C-1 kanye model 68) for FSX. 5 amamodeli 9 yokwenza oluhle inkambiso imisindo ukusebenza abanikeze asebenza nabo virtual (VC). UCurtiss Hawk gama evame kwabaningi izindiza elaklanywa futhi lakhiwa uCurtiss Motor Company, iningi lawo lalingabantu fighters.
UCurtiss Hawk III 68 & BF2C-1 FSX Thwebula


text:
NginguAjnos. Ngingumfundi. Nginomndeni omuhle kakulu. Nginomama nobaba nomfowethu nodadewethu. Anginabo omkhulu. Umama ungutisha futhi ubaba uyi-Urban Designer. Umfowethu igama lakhe nguTenebrous, futhi udadewethu igama lakhe nguArwen. UTeneb uyafunda i-IT kodwa uArwen usesikoleni. Sinezinja izimbili. Amagama lazo nguJuliet noJasmine. Ziyabukeka. Abazali bayazona izinja. Zithanda ukulala embhedeni. Azithandi ukudlala phandle.
NgoMgqibelo ubaba wenze iphathi. Uneminyaka engu60. Asiyibukanga i-rugby. Abantu abaningi beze ephathini. Sidle uboeboetie nobreyani namameatballs.
Udadewethu uyahlupha kancane. Uyantshontsha ibhulashi lezinwele zami.
NgoMqibelo ekuseni uthe “Ajnos, mawungiboleka ibhulashi.”
Ngithe, “Cha, liphi ibhulashi lakho?”
UArwen uthe, “Angazi. Angikwazi ukulithola”
Ngithe, “Cha, uzolahla ibhulashi lami futhi.”
Ntambama ibhulashi lisegunjini lami lokulala. Udadewthu ulintshonshile.
Ngimemeze, “Arwen, mus' ukuntshonsha ibhulashi. Libuyise!”
Uthe, “Mus' ukungikhuza!” Ubalekile.
Kodwa ngithanda udadewethu. Ngithanda umndeni wonke. Ngesonto elizayo sizohamba eholidini. Sizohamba eDrakensburg. Asizuhamiba sodwa. O-anti nomalume bazohamba futhi. Sizohamba ngezimoto. Sizohlala impelasonto yonke.


text:
Isahluko 15
1
Ngomnyaka weshumi nesishiyagalombili wenkosi uJerobowamu indodana kaNebati u-Abiyamu waba yinkosi kwaJuda.
2 Wabusa iminyaka emithathu eJerusalema; igama likanina lalinguMahakha, indodakazi ka-Abisalomu.
3 Wahamba ezonweni zonke zikayise ayezenzile ngaphambi kwakhe; inhliziyo yakhe yayingekho kuNkulunkulu wakhe ngokupheleleyo njengenhliziyo kaDavide uyise.
4 Nokho ngenxa kaDavide uJehova uNkulunkulu wakhe wamnika isibani eJerusalema ngokuvusa indodana yakhe emva kwakhe nokumisa iJerusalema,
5 ngokuba uDavide wenza okulungile emehlweni kaJehova, kaphambukanga ngalutho amyala ngalo zonke izinsuku zokuhamba kwakhe, kuphela endabeni ka-Uriya umHeti.
6 Kwakukhona ukulwa phakathi kukaRehobowamu noJerobowamu zonke izinsuku zokuhamba kwakhe.
7 Ezinye izindaba zika-Abiyamu nakho konke akwenzayo angithi kulotshiwe encwadini yezindaba zemihla ngemihla yamakhosi akwaJuda na? Kwakukhona ukulwa phakathi kuka-Abiyamu noJerobowamu.
8 U-Abiyamu wayeselala koyise; bammbela emzini kaDavide; u-Asa indodana yakhe waba yinkosi esikhundleni sakhe.
9 Ngomnyaka wamashumi amabili kaJerobowamu, inkosi yakwa-Israyeli, u-Asa waqala ukubusa phezu kukaJuda.
10 Wabusa iminyaka engamashumi amane nanye eJerusalema; igama likanina lalinguMahakha indodakazi ka-Abisalomu.
11 U-Asa wenza okulungile emehlweni kaJehova njengoDavide uyise.
12 Waxosha izifebe zethempeli ezweni, wasusa nezithombe ayezenzile uyise.
13 Wamsusa uMahakha unina ebukhosikazini, ngokuba wayenzela u-Ashera isithombe esinengekayo; u-Asa wanquma isithombe sakhe, wasishisa ngasemfudlaneni iKidroni.
14 Kodwa izindawo eziphakemeyo azisuswanga; nokho inhliziyo ka-Asa yayikuJehova ngokupheleleyo zonke izinsuku zakhe.
15 Wangenisa endlini kaJehova izinto ezingcwele zikayise nezinto zakhe ezingcwele: isiliva, negolide, nezitsha.
16 Kwakukhona ukulwa phakathi kuka-Asa noBahasha inkosi yakwa-Israyeli zonke izinsuku zabo.
17 UBahasha inkosi yakwa-Israyeli wenyuka ukuhlasela uJuda, wakha iRama, ukuze angavumeli muntu ukuphuma nokungena ku-Asa inkosi yakwaJuda.
18 U-Asa wayesethatha lonke isiliva negolide elalisele engcebeni yendlu kaJehova nengcebo yendlu yenkosi, wakunikela ezandleni zezinceku zakhe; inkosi u-Asa yazithuma kuBeni Hadadi indodana kaTabirimoni kaHeziyoni, inkosi yase-Aramu, owayehlala eDamaseku, yathi:
19 “Kukhona isivumelwano phakathi kwami nawe naphakathi kukababa noyihlo; bheka, ngithuma kuwe isipho sesiliva negolide; hamba waphule isivumelwano sakho noBahasha inkosi yakwa-Israyeli ukuba asuke kimi.”
20 UBeni Hadadi wayilalela inkosi u-Asa, wathuma izinduna zempi yakhe ukuba zihlasele imizi yakwa-Israyeli, wanqoba i-Ijoni, neDani, ne-Abela Beti Mahakha, nalo lonke iKineroti, kanye nalo lonke izwe lakwaNafetali.
21 Kwathi lapho uBahasha esekuzwile lokho, wayeka ukwakha iRama, wahlala eTirisa.
22 Inkosi u-Asa yayisibiza wonke uJuda, akwababikho owayenokuzilandulela, basusa amatshe aseRama nemithi yalo uBahasha ayakhe ngakho; inkosi u-Asa yakha ngakho iGeba lakwaBenjamini neMispa.
23 Zonke ezinye izindaba zika-Asa, nawo onke amandla akhe, nakho konke akwenzayo, nemizi ayakhayo, angithi kulotshiwe encwadini yezindaba zemihla ngemihla yamakhosi akwaJuda na? Ngesikhathi sobudala bakhe wayenesifo ezinyaweni zakhe.
24 Wayeselala u-Asa koyise, wembelwa koyise emzini kaDavide uyise; uJehoshafati indodana yakhe waba yinkosi esikhundleni sakhe.
25 UNadabi indodana kaJerobowamu waqala ukubusa phezu kuka-Israyeli ngomnyaka wesibili ka-Asa inkosi yakwaJuda, wabusa phezu kuka-Israyeli iminyaka emibili.
26 Wenza okubi emehlweni kaJehova, wahamba endleleni kayise nasesonweni sakhe onisa ngaso u-Israyeli.
27 UBahasha indodana ka-Ahiya wendlu ka-Isakare wamenzela ugobe; uBahasha wamnqoba eGibethoni elingelamaFilisti, ngokuba uNadabi naye wonke u-Israyeli babelivimbezela iGibethoni.
28 Ngomnyaka wesithathu ka-Asa inkosi yakwaJuda uBahasha wambulala, wabusa esikhundleni sakhe.
29 Kwathi eseyinkosi, wabulala yonke indlu kaJerobowamu, kashiyelanga uJerobowamu noyedwa ophefumulayo, waze wamqothula njengezwi uJehova alikhulumile ngesandla senceku yakhe u-Ahiya waseShilo,
30 ngenxa yezono zikaJerobowamu ona ngazo, futhi onisa ngazo u-Israyeli, ngokucunula kwakhe acunula ngakho uJehova uNkulunkulu ka-Israyeli.
31 Ezinye izindaba zikaNadabi nakho konke akwenzayo angithi kulotshiwe encwadini yezindaba zemihla ngemihla yamakhosi akwa-Israyeli na?
32 Kwakukhona ukulwa phakathi kuka-Asa noBahasha inkosi yakwa-Israyeli zonke izinsuku zabo.
33 Ngomnyaka wesithathu ka-Asa inkosi yakwaJuda uBahasha indodana ka-Ahiya waqala ukubusa phezu kuka-Israyeli wonke eTirisa, wabusa iminyaka engamashumi amabili nane.
34 Wenza okubi emehlweni kaJehova, wahamba endleleni kaJerobowamu nasesonweni sakhe onisa ngaso u-Israyeli.


text:
Isahluko 13
1Ngaleso sikhathi kwakukhona abathile abamtshela ngabaseGalile igazi labo uPilatu ayelixubanisile nemihlatshelo yabo.
2 Waphendula, wathi kubo: “Nithi labo baseGalile babe yizoni kunabo bonke abaseGalile, ngokuba behlelwa yilokho, na?
3 Ngithi kini: Qha, kepha uma ningaphenduki, niyakubhubha kanjalo nonke.
4 Nalabo abayishumi nesishiyagalombili owawela phezu kwabo umbhoshongo waseSilowama, wababulala, nithi bona babe namacala kunabantu bonke abakhileyo eJerusalema na?
5 Ngithi kini: Qha, kepha uma ningaphenduki, niyakubhubha ngokunjalo nonke.”
6 Wayesebalandisa lo mfanekiso wokuthi: “Umuntu othile wayenomkhiwane utshalwe esivinini sakhe; weza efuna isithelo kuwo, akasifumananga.
7 Wayesethi kuso isisebenzi sesivini: ‘Bheka, sekuyiminyaka emithathu ngiza ngifuna isithelo kulo mkhiwane, ngingasifumani; wunqume; yini ukuba uyone futhi inhlabathi?’
8 “Sona saphendula, sathi kuye: ‘Nkosi, wuyeke nangalo mnyaka, ngize ngivukuze inhlabathi emaceleni awo, ngiwuthelele umquba;
9 mhlawumbe ungaze uthele ngozayo; kepha uma kungenjalo, wowunquma.’ ”
10 Wayefundisa kwelinye lamasinagoge ngesabatha.
11 Bheka, kwaba khona owesifazane onomoya wobuthakathaka iminyaka eyishumi nesishiyagalombili, eseqhothile engenakululama nempela.
12 Kwathi uJesu embona, wambiza, wathi kuye: “Mame, ukhululiwe ebuthakathakeni bakho.”
13 Wabeka izandla phezu kwakhe; weluleka khona lapho, wamdumisa uNkulunkulu.
14 Umphathi wesinagoge, ecunukile ngokuba uJesu ephulukisile ngesabatha, waphendula, wathi kuso isixuku: “Kukhona izinsuku eziyisithupha okufanele ukusetshenzwa ngazo; ngakho-ke anoza ngazo, niphulukiswe, kungabi ngosuku lwesabatha.”
15 Kepha iNkosi yamphendula yathi: “Bazenzisi, kanti yilowo nalowo kini kayithukululi yini ngesabatha inkabi yakhe noma imbongolo yakhe emkhombeni, ayise ukuyoyiphuzisa, na?
16 Kepha lona, eyindodakazi ka-Abrahama, uSathane abembophile, bhekani, iminyaka eyishumi nesishiyagalombili, bekungafanele yini ukuba akhululwe kuleso sibopho ngosuku lwesabatha na?”
17 Wathi ukuba asho lokho, bajabha bonke ababemelene naye; isixuku sonke sathokoza ngemisebenzi yonke yenkazimulo eyenziwe nguye.
18 Wayesethi: “Umbuso kaNkulunkulu ufana nani na? Ngiyakuwufanisa nani na?
19 Ufana nenhlamvu yesinaphi ayithatha umuntu, wayihlwanyela ensimini yakhe; yamila, yaba ngumuthi, izinyoni zezulu zaze zakhela emagatsheni awo.”
20 Wabuye wathi: “Umbuso kaNkulunkulu ngiyakuwufanisa nani na?
21 Ufana nemvubelo ayithatha owesifazane, wayifaka emaqomeni amathathu empuphu, kwaze kwabila konke.”
22 Wayesedlula, wahamba imizi ngemizi nemizana ngemizana, efundisa, eqonde eJerusalema.
23 Umuntu othile wayesethi kuye: “Nkosi, bayingcosana abasindiswayo na?” Wathi kubo:
24 “Phikelelani ukungena ngomnyango omncinyane; ngokuba ngithi kini: Abaningi bayakufuna ukungena, bahluleke.
25 Nxa umninindlu esukumile wavala emnyango, niqale ukuma ngaphandle, ningqongqothe emnyango, nithi: ‘Nkosi, sivulele,’ uyakuphendula, athi: ‘Anginazi lapho nivela khona.’
26 “Lapho-ke niyakuqala ukuthi: ‘Sasidla, siphuza phambi kwakho, wawufundisa emigwaqweni yakithi.’
27 “Athi-ke: ‘Ngithi kini: Anginazi lapho nivela khona; sukani kimi nina nonke, basebenzi bokungalungi.’
28 “Lapho kuyakuba khona ukukhala nokugedla amazinyo, nxa senibona o-Abrahama, no-Isaka, noJakobe, nabaprofethi bonke embusweni kaNkulunkulu, kepha nina nikhishelwe ngaphandle.
29 Bayakufika bevela empumalanga, nasentshonalanga, nasenyakatho, naseningizimu, bahlale ekudleni embusweni kaNkulunkulu.
30 Bhekani, bakhona abokugcina abayakuba ngabokuqala; bakhona abokuqala abayakuba ngabokugcina.”
31 Ngawo lowo mzuzwana kweza abaFarisi abathile, bathi kuye: “Suka, umuke lapha, ngokuba uHerode ufuna ukukubulala.”
32 Wathi kubo: “Hambani nithi kuleyo mpungushe: ‘Bheka, ngikhipha amademoni, ngiphulukise abagulayo namuhla nakusasa, kuthi ngosuku lwesithathu ngipheleliswe.’
33 Nokho ngimelwe ukuba ngihambe namuhla nakusasa nangomhlomunye; ngokuba akunakwenzeka ukuba umprofethi abhubhe ngaphandle kweJerusalema.
34 “Jerusalema, Jerusalema, wena obulala abaprofethi, okhanda ngamatshe abathunyelwe kuwe, bengithanda kangaki ukubuthela ndawonye abantwana bakho njengesikhukukazi sibuthela amazinyane aso phansi kwamaphiko; kepha anivumanga.
35 Bhekani, indlu yenu isisala inxiwa kini; kepha ngithi kini: Anisoze nangibona, kuze kufike isikhathi sokuba nithi: ‘Ubusisiwe ozayo egameni leNkosi.’ ”


text:
Inhloko kahulumende uMnu. Morgan Tsvangirai uthi azikho emthethweni iziqondiso zomthetho weIndigenization ezisanda kwethulwa lugatsha lwezokuthuthukisa inotho kazulu ezithi lezikolo sokumele zithathwe ngabantu makhaza.
UTsvangirai uthi uhulumende kazange anike imvumo uMnu. Saviour Kasukuwere umphathintambo wezokuthuthukisa inotho kazulu ukuthi ayethule iziqondiso lezi ezephula njalo isisekelo sombuso welizwe.
Uqhubeke uTsvangirai ethi iziqondiso lezi zilakho ukwethusa osomabhizimusi bemazweni abalamankampani eZimbabwe lalabo abafuna ukuvula amafekithali.
Uthe isisekelo sombuso welizwe eZimbabwe kasivumeli ukuthi abantu bathathe ngodlame izikolo lamabhizimusi abanikazi.
Iziqondiso zomthetho lo ezethulwe ngoLwesihlanu olwedluleyo zithi sokumele amabhanga, izikolo lamankampani akumabhizimusi ezimota, ezokwethekelelana lezembiko abele uzulu amashares ayisilinganiso sokungamatshumi amahlanu lanye ekhulwini – 51%.
Lokhu kukhangelelwe ukuthi kwenziwe kusiyafika kuNtulikazi ngomnyaka ozaya.
Abanye abanikazi bezikolo, abamele osomabhizimusi emhlanganweni loMnu. David Colart umphathintambo wezemfundo bathi okweziwe nguKasukuwere akukho emthethweni.
UColtart uthe akasoze avume ukuthi ugatsha lokuthuthukisa inotho kazulu luthathe izikolo zabanikazi.
Umnu. Paul Ngwenya owayengumphathi wesikolo uthi kuyamangalisa okwenziwa nguKasukuwere.


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
59 Bheka! Isandla sikaJehova asizange sibe sifushane kangangokuba singakwazi ukusindisa,+ futhi indlebe yakhe ayibanga ngethuntubezeke kangangokuba ingakwazi ukuzwa.+
2 Cha, kodwa yiziphambeko zenu kanye eziye zaba yizinto ezibangela ukwahlukana phakathi kwenu noNkulunkulu wenu,+ nezono zenu ziye zabangela ukuba anifihlele ubuso bakhe ukuze angezwa.+
3 Ngoba izintende zezandla zenu zingcoliswé yigazi,+ neminwe yenu yisiphambeko. Izindebe zenu zikhulumé amanga.+ Ulimi lwenu luqhubeké luvungazela ukungalungi kodwa.+
4 Akekho omemeza ngokulunga,+ akekho oye enkantolo ngokwethembeka. Kuye kwaba khona ukuthembela kokungekhona okungokoqobo,+ nokukhuluma okungenanzuzo.+ Kuye kwaba khona ukukhulelwa inkathazo nokuzala okulimazayo.+
5 Bachamusele amaqanda enyoka, futhi baqhubeka beluka ubulembu besicabucabu.+ Noma ubani odla amaqanda abo wayefa, futhi iqanda elaliphihlizwa lalichamusela libe yinyoka enesihlungu.+
6 Ubulembu babo ngeke busebenze njengengubo, futhi ngeke bazimboze ngemisebenzi yabo.+ Imisebenzi yabo iyimisebenzi elimazayo, futhi umsebenzi wobudlova usezintendeni zezandla zabo.+
7 Izinyawo zabo zilokhu zigijimela ebubini bodwa,+ futhi bayashesha ukuchitha igazi elingenacala.+ Imicabango yabo iyimicabango elimazayo;+ ukuphanga nokwaphuka kusemigwaqweni yabo emikhulu.+
8 Abayinakanga indlela yokuthula,+ futhi abukho ubulungisa emikhondweni yabo.+ Imendo yabo bayenze ngokwabo ukuba igwegwe.+ Akekho noyedwa ohamba kuzo empeleni oyokwazi ukuthula.+
9 Yingakho ubulungisa buye baba kude nathi, nokulunga kungasifici. Silokhu sithembe ukuthola ukukhanya, kodwa, bheka! ubumnyama; ukuthola ukukhanya okukhulu, kodwa sasilokhu sihamba esigayegayeni esiqhubekayo.+
10 Silokhu siphumputha udonga njengezimpumputhe, njengalabo abangenawo amehlo siyaqhubeka siphumputha.+ Sikhubeké emini enkulu njengasebumnyameni bakusihlwa; phakathi kwabayizidlakela sinjengabantu abafileyo.+
11 Siyaqhubeka sibubula, sonke ngothi lwethu, njengamabhere; futhi njengamajuba siqhubeka sivukutha ngokulila.+ Sasilokhu sethembe ukuthola ubulungisa,+ kodwa babungekho; ukuthola insindiso, kodwa iye yahlala ikude nathi.+
12 Ngoba sikuvukele kaningi;+ futhi izono zethu, ngasinye siye safakaza ngokumelene nathi.+ Ngoba ukuvukela kwethu kukithi; futhi iziphambeko zethu, sizazi kahle.+
13 Besilokhu seqa umthetho futhi simphika uJehova;+ futhi besihlehla kuNkulunkulu wethu, sikhuluma ngokucindezela nangokuvukela,+ sicabanga futhi sivungazela amazwi angamanga avela khona kanye enhliziyweni.+
14 Ubulungisa baphoqelelwa ukuba buhlehle,+ nokulunga kwamane nje kwaqhubeka kumele kude.+ Ngoba iqiniso likhubekile ngisho nasesigcawini, futhi okuqondile akukwazi ukungena.+
15 Iqiniso liyantuleka,+ futhi wonke umuntu osukayo ebubini uyaphangwa.+
UJehova wabona, futhi kwakukubi emehlweni akhe ukuthi ubulungisa babungekho.+
16 Lapho ebona ukuthi kwakungekho muntu, waqala ukumangala ukuthi kwakungekho muntu olamulayo.+ Ingalo yakhe yaqala ukumsindisa, nokulunga kwakhe yikho okwamsekela.+
17 Khona-ke wagqoka ukulunga njengejazi lensimbi,+ nesigqoko sokuzivikela sensindiso ekhanda lakhe.+ Ngaphezu kwalokho, wagqoka izingubo zempindiselo njengesembatho+ futhi wazisonga ngentshiseko njengokungathi ngejazi elingenamikhono.+
18 Ngokuvumelana nalezi zenzo uyonika umvuzo ngokufanayo,+ ukufutheka kwabaphikisana naye, impatho efanele ezitheni zakhe.+ Uyobuyisela impatho efanele eziqhingini.+
19 Kusukela entshonalanga bayoqala ukwesaba igama likaJehova,+ kusukela empumalanga besabe inkazimulo yakhe,+ ngoba uyofika njengomfula ocindezelayo, oqhutshwe ngumoya kaJehova.+
20 “UMhlengi+ ngokuqinisekile uyofika eZiyoni,+ nakulabo abaphendukayo eseqweni kwaJakobe,”+ kusho uJehova.
21 “Kepha mina, yilesi isivumelwano sami nabo,”+ kusho uJehova.
“Umoya wami ophezu kwakho+ namazwi ami engiwafake emlonyeni wakho+—ngeke kususwe emlonyeni wakho noma emlonyeni wenzalo yakho noma emlonyeni wenzalo yenzalo yakho,” kusho uJehova, “kusukela manje kuze kube nini nanini.”+
Thumelela
Thumelela
INGUQULO YEZWE ELISHA YEMIBHALO ENGCWELE
Isaya 59
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kuthungathwa abagebenge isitolo iCash Crusaders
2017-12-08 19:30
Johannesburg -Amaphoyisa aseGoli athungatha abasolwa abagebenge isitolo iCash Crusaders ngoLwesihlanu emini.
Lesi sitolo esisenxanxatheleni iPrincess Crossing Shopping Centre emgwaqeni u-Ondekkers sihlaselwe amadoda amahlanu abehamba ngemoto yohlobo lweToyota.
Okhulumela amaphoyisa uKaputeni Mvela Masondo utthi abasolwa bagasele kulesi sitolo bathatha omakhalekhukhwini kanye namawashi.
OLUNYE UDABA: Luzoqhubeka uphenyo nakuba kuqala izivivinyo eMaritzburg College
"Akekho odutshuliwe ngesikhathi kuphangwa,"kusho yena.
Abasolwa babaleke babheka eWestgate. Akukaboshwa muntu okwamanje kodwa uphenyo luyaqhubeka.
- News24


text:
UMBONO WEBHAYIBHELI
Ukuhlupheka
Abanye abantu bacabanga ukuthi uNkulunkulu obangela ukuhlupheka kwabantu, noma uma engakubangeli, akanandaba nako. Kodwa ingabe yilokho okufundiswa yiBhayibheli? Ingase ikumangaze impendulo.
Ingabe nguNkulunkulu obangela ukuba sihlupheke?
“Ngokuqinisekile, uNkulunkulu akenzi ngokukhohlakala.”—Jobe 34:12.
OKUSHIWO ABANTU
Abanye bathi konke okwenzekayo kuyintando kaNkulunkulu. Ngakho, bakholelwa ukuthi uNkulunkulu obangela ukuhlupheka. Ngokwesibonelo, uma kugadla inhlekelele yemvelo, bacabanga ukuthi kusuke kuyindlela kaNkulunkulu yokujezisa labo abonile.
OKUSHIWO YIBHAYIBHELI
IBhayibheli lifundisa ngokucacile ukuthi uNkulunkulu akakubangeli ukuhlupheka kwethu. Ngokwesibonelo, iBhayibheli lithi uma sibhekene nezilingo kungaba yiphutha ukuthi: “Ngilingwa uNkulunkulu.” Kungani? Ngoba “uNkulunkulu akanakulingwa ngezinto ezimbi futhi yena ngokwakhe akalingi muntu.” (Jakobe 1:13) Ngamanye amazwi, uNkulunkulu akalokothi abangele izilingo esibhekana nazo noma ukuhlupheka okuba umphumela wazo. Ukwenza kanjalo kungaba ukukhohlakala, kodwa “uNkulunkulu akenzi ngokukhohlakala.”—Jobe 34:12.
Uma uNkulunkulu engakubangeli ukuhlupheka kwethu, pho ubani noma yini ekubangelayo? Ngokudabukisayo, abantu bavame ukuhlushwa abanye abantu abangaphelele. (UmShumayeli 8:9) Ngaphezu kwalokho, singabhekana nezinhlekelele ngenxa ‘yezenzakalo ezingalindelekile’—okuwukuthi, ngenxa nje yokuba sendaweni engafanele ngesikhathi esingafanele. (UmShumayeli 9:11) IBhayibheli lifundisa ukuthi empeleni “umbusi waleli zwe,” uSathane uDeveli, nguye obangela ukuhlupheka kwabantu, ngoba “lonke izwe lisemandleni omubi.” (Johane 12:31; 1 Johane 5:19) NguSathane—hhayi uNkulunkulu—obangela ukuba abantu bahlupheke.
Ingabe uNkulunkulu unendaba nokuhlupheka kwethu?
“Phakathi nakho konke ukucindezeleka kwabo wayecindezelekile naye.”—Isaya 63:9.
OKUSHIWO ABANTU
Abanye bacabanga ukuthi uNkulunkulu akanandaba nokulingwa kwethu. Ngokwesibonelo, omunye umbhali wabhekisela kulokho akubiza ngokuthi ‘ukuntula kukaNkulunkulu umusa noma isihe ngokuhlupheka kwethu.’ Lo mbhali ugomela ngokuthi uma kuwukuthi uNkulunkulu ukhona, kumelwe ukuba “akazwelani nhlobo” nabantu.
OKUSHIWO YIBHAYIBHELI
Kunokuveza uNkulunkulu njengongenazwela noma ongakhathaleli, iBhayibheli lifundisa ukuthi kumthinta ngokujulile ukuhlupheka kwethu—nokuthi uzokuqeda maduzane. Cabanga ngala maqiniso amathathu aduduzayo atholakala eBhayibhelini.
UNkulunkulu uyakubona ukuhlupheka kwethu. Kusukela ekuqaleni kokuhlupheka kwabantu, akukho neconsi elilodwa lonyembezi eliye lawela phansi uJehova engaluboni, * “amehlo akhe akhanyayo” abona yonke into. (IHubo 11:4; 56:8) Ngokwesibonelo, ngesikhathi izikhonzi zakhe zasendulo ziyizigqila, uNkulunkulu wathi: “Ngokuqinisekile ngikubonile ukuhlupheka kwabantu bami.” Kodwa ingabe wayebubona nje ngendlela engatheni ubuhlungu babo? Cha, ngoba wanezela: “Ngibazi kahle ubuhlungu ababuzwayo.” (Eksodusi 3:7) Abantu abaningi baye bathola induduzo kulelo qiniso lilodwa nje—ukucabanga ngokuthi uNkulunkulu uyakubona konke ukuhlupheka kwethu, ngisho nezilingo abanye abangeke bazibone noma baziqonde ngokugcwele.—IHubo 31:7; IzAga 14:10.
UNkulunkulu uyasizwela lapho sihlupheka. UJehova uNkulunkulu akakuboni nje kuphela ukuhlupheka kwesintu kodwa futhi kumthinta ngokujulile. Ngokwesibonelo, uNkulunkulu wayekhathazeke ngempela lapho izikhonzi zakhe zasendulo zibhekene novivinyo. IBhayibheli lithi: “Phakathi nakho konke ukucindezeleka kwabo wayecindezelekile naye.” (Isaya 63:9) Nakuba uNkulunkulu emkhulu kakhulu kunabantu, uyabazwela labo abahluphekayo—njengokungathi ubuhlungu babo busenhliziyweni yakhe! Ngempela, “uJehova unothando futhi unesihe.” (Jakobe 5:11) Ngaphezu kwalokho, uJehova uyasisiza sikukhuthazelele ukuhlupheka kwethu.—Filipi 4:12, 13.
UNkulunkulu uzokuqeda konke ukuhlupheka kwabantu. NgokweBhayibheli, uNkulunkulu uyoqeda ukuhlupheka kwawo wonke umuntu emhlabeni. Esebenzisa uMbuso wakhe wasezulwini, uJehova uyosishintsha ngokuphelele isimo isintu esikuso—sibe ngcono kakhulu. Mayelana naleso sikhathi, iBhayibheli lithembisa ukuthi uNkulunkulu “uyosula zonke izinyembezi emehlweni abo, ukufa ngeke kusaba khona, noma ukulila noma ukukhala noma ubuhlungu ngeke kusaba khona. Izinto zangaphambili zidlulile.” (IsAmbulo 21:4) Kuthiwani ngalabo asebashona kakade? UNkulunkulu uyobabuyisela ekuphileni khona lapha emhlabeni ukuze nabo bajabulele ukuphila okungenakho ukuhlupheka. (Johane 5:28, 29) Ukhona yini oyoqhubeka ehlushwa yizinkumbulo ezibuhlungu zokuhlupheka kwesikhathi esidlule? Cha, ngoba uJehova uyathembisa: “Izinto zangaphambili ngeke zikhunjulwe, futhi ngeke zifike enhliziyweni.”—Isaya 65:17. *
^ isig. 13 UJehova, yigama likaNkulunkulu njengoba lembulwe eBhayibhelini.
^ isig. 15 Ukuze uthole ukuthi kungani uNkulunkulu evumele ukuhlupheka okwesikhathi esithile nokuthi uzokuqeda kanjani, sicela ubheke izahluko 8 no-11 encwadini ethi Lifundisani Ngempela IBhayibheli? enyatheliswa oFakazi BakaJehova.


text:
Ukuhlakanipha Okuyisivikelo
‘Isihlengo somphefumulo womuntu yingcebo yakhe, kodwa abampofu abasongelwa nokusongelwa.’
NAKUBA ukuceba kungase kube nezinzuzo ezithile, ingcebo ingaletha izinkinga ikakhulukazi kulezi zikhathi zethu ezibucayi. (2 Thimothewu 3:
Ngokuphathelene nelinye izwe elisathuthuka, izindaba zabika ukuthi: “Ukubanjwa inkunzi ngobudlova, ukukhwabanisa nokuthunjwa kuye kwenza abacebile nabampofu baba izitha. Izitolo zokudlela zinonogada abahlomile; imizi yabadla izambane likapondo ibiyelwe ngothango olunezingcingo ezihlabayo, inamalambu kagesi akhanya kakhulu, amakhamera kanye nonogada.” Maningi namanye amazwe anesimo esifanayo.
Nokho, iBhayibheli lithi, ‘abampofu abasongelwa nokusongelwa.’ Ungazuza kanjani kulokho kuhlakanipha okuyigugu? Uma uhlala endaweni eyaziwa ngobugebengu nobudlova noma uma kufanele uye endaweni enjalo, ungalokothi uzidonsele amehlo abantu ngokuzenza ubonakale ucebile. Cabanga kahle ngalokho okugqokayo nokuphathayo, ikakhulukazi uma izinto onazo zingase zidonse amehlo. IzAga 22:3 zithi: “Unokuqonda lowo oboné inhlekelele wabe esecasha, kodwa abangenalwazi baye badlula ngakuyo futhi kumelwe bakhokhe.”
Ukuhlakanipha okuseBhayibhelini kubonisa ukuthi uMdali wethu usikhathalela kangakanani. Ufuna siphephe. UmShumayeli 7:12 uthi lokho “kuhlakanipha kuyisivikelo” ngoba “kuyabalonda abaninikho.


text:
Ingabe Uyozidela Ngenxa YoMbuso?
“UNkulunkulu uthanda umuphi onamileyo.”—2 KOR. 9:7.
1. Abantu abaningi bazidela ngaziphi izindlela, futhi kungani?
ABANTU bazidela ngokuzithandela ngenxa yezinto ezibalulekile kubo. Abazali banikela ngesikhathi, imali, namandla abo ukuze kuzuze izingane zabo. Ngesikhathi ontanga bedlala futhi bezijabulisa, intsha efuna ukumelela amazwe akubo emidlalweni yama-Olympic ichitha amahora amaningi nsuku zonke iprakthiza futhi iziqeqesha ngokuzikhandla. NoJesu wazidela ngenxa yezinto ezazibalulekile kuye. Akazange afune ukunethezeka, futhi akazange abe nezingane. Kunalokho, wakhetha ukugxila ekuthuthukiseni izithakazelo zoMbuso. (Math. 4:17; Luka 9:58) Nabalandeli bakhe badela okuningi ukuze basekele uMbuso kaNkulunkulu. Inqubekela phambili yalowo Mbuso yayibaluleke kakhulu kubo, futhi bazidela ukuze bahlanganyele ngokugcwele ngangokunokwenzeka ekuwusekeleni. (Math. 4:18-22; 19:27) Ngakho, singazibuza, ‘Yini ebalulekile ekuphileni kwami?’
2. (a) Ikuphi ukuzidela okuyisidingo kuwo wonke amaKristu eqiniso? (b) Abanye bazidela ngaziphi izindlela ezengeziwe?
2 Ukuzidela okuthile kuyisidingo kuwo wonke amaKristu eqiniso futhi kubalulekile ekuhlakuleleni nasekulondolozeni ubuhlobo obuhle noJehova. Ukuzidela okunjalo kuhlanganisa ukunikela isikhathi namandla ethu ekuthandazeni, ekufundeni iBhayibheli, ekukhulekeleni komkhaya, ekuyeni emihlanganweni nasenkonzweni yasensimini. * (Josh. 1:8; Math. 28:19, 20; Heb. 10:24, 25) Ngenxa yokuzikhandla kwethu nesibusiso sikaJehova, umsebenzi wokushumayela uqhubekela phambili futhi abantu abaningi bathuthelekela ‘entabeni yendlu kaJehova.’ (Isaya 2:2) Ukuze basekele imisebenzi yoMbuso, abaningi bayazidela bakhonze eBethel, basize ekwakheni amaHholo OMbuso naweMihlangano, bahlele imihlangano noma benze umsebenzi wokusiza ngesikhathi sezinhlekelele zemvelo. Lo msebenzi owengeziwe awuyona imfuneko ekutholeni ukuphila kodwa ubalulekile ekusekeleni izithakazelo zoMbuso.
3. (a) Sizuza kanjani lapho sizidela ngenxa yoMbuso? (b) Imiphi imibuzo okufanele sixoxe ngayo?
3 Isidingo sokusekela uMbuso ngenkuthalo sikhulu kakhulu kunangaphambili. Kuyajabulisa ukubona abaningi bezidela ngokuzithandela ngenxa kaJehova. (Funda iHubo 54:6.) Umoya onjalo wokupha usilethela injabulo enkulu njengoba silindele ukufika koMbuso kaNkulunkulu. (Dut. 16:15; IzE. 20:35) Nokho, sonke kufanele sizihlolisise. Zikhona yini izindlela esingazidela ngazo ngokwengeziwe ngenxa yoMbuso? Sisisebenzisa kanjani isikhathi, imali, amandla namakhono ethu? Iziphi izixwayiso okumelwe sixoxe ngazo? Ake sibukeze isibonelo esingasilingisa ukuze nathi sizidele ngokuzithandela ngaleyo ndlela, kanjalo sandise injabulo yethu.
IMIHLATSHELO KWA-ISRAYELI WASENDULO
4. Azuza kanjani ama-Israyeli ngokwenza imihlatshelo?
4 Kwa-Israyeli wasendulo, ukwenza imihlatshelo kwakuyisisekelo sokuthola intethelelo yezono. Imihlatshelo yayidingeka ukuze abantu bathole umusa kaJehova. Eminye yayo yayiyimfuneko; eminye kungeyokuzithandela. (Lev. 23:37, 38) Babengenza iminikelo yokushiswa ephelele njengeminikelo yokuzithandela, noma izipho ezinikwa uJehova. Iminikelo eyenziwa ngesikhathi kuvulwa ithempeli osukwini lukaSolomoni iyisibonelo esivelele.—2 IziKr. 7:4-6.
5. Iliphi ilungiselelo uJehova alenzela abantu ababeswele?
5 Ngothando, uJehova wayeqonda ukuthi akuyena wonke umuntu owayenganikela ngokulinganayo, futhi wayelindele ukuba umuntu ngamunye anikele ngokwamandla akhe. Umthetho kaJehova wawufuna ukuba igazi lesilwane lichitheke, futhi lokhu kwakuyoba ‘isithunzi sezinto ezinhle ezazizokuza’ ngeNdodana yakhe, uJesu. (Heb. 10:1-4) Nokho, uJehova wayengaqinile endleleni okwakumelwe lowo mthetho usebenze ngayo. Ngokwesibonelo, uNkulunkulu wayewamukela umnikelo wamahobhe uma umuntu engenamandla okunikela ngemvu noma ngenkomo. Ngakho, ngisho nabampofu babengayithola injabulo yokwenzela uJehova umhlatshelo. (Lev. 1:3, 10, 14; 5:7) Nakuba babengenza imihlatshelo ngezilwane ezingafani, kunezinto ezimbili ezazidingeka kumuntu ngamunye owenza imihlatshelo yokuzithandela.
6. Yini eyayilindeleke kumuntu ngamunye lapho enza imihlatshelo, futhi kwakubaluleke kangakanani ukulandela lezo zimfuneko?
6 Okokuqala, umuntu kwakumelwe anikele ngokuhle kunakho konke ayenakho. UJehova watshela isizwe ukuthi noma imuphi umnikelo kwakumelwe ube ophilile ukuze ‘ubatholele ukwamukelwa.’ (Lev. 22:18-20) Uma isilwane sasinesici, sasingeke sibhekwe njengomhlatshelo owamukelekayo kuJehova. Okwesibili, umuntu owenza umhlatshelo kwakumelwe abe ohlanzekile nongangcolile. Uma umuntu ayengahlanzekile, kwakudingeka aqale ngokwenza umnikelo wesono noma wecala ukuze alungise ukuma kwakhe phambi kukaJehova ngaphambi kokwenza umnikelo wokuzithandela. (Lev. 5:5, 6, 15) Lena kwakuyindaba engathí sina. UJehova wathi uma umuntu ongahlanzekile edla umhlatshelo wenhlanganyelo, owawuhlanganisa neminikelo yokuzithandela kwakumelwe anqunywe phakathi kwabantu bakaNkulunkulu. (Lev. 7:20, 21) Ngakolunye uhlangothi, lapho umuntu owenza umhlatshelo enokuma okuhle noJehova futhi umnikelo wakhe ungenasici, lowo muntu wayengajabula futhi aneliseke.—Funda eyoku-1 IziKronike 29:9.
UKWENZA IMIHLATSHELO NAMUHLA
7, 8. (a) Iyiphi injabulo abaningi abayithola ngokuzidela ngenxa yoMbuso? (b) Iziphi izinto esinazo esingazisebenzisa?
7 Namuhla, abaningi bazimisele ngokufanayo ukuzikhandla enkonzweni kaJehova futhi uJehova uyakujabulela lokho. Ukukhonza abafowethu kunomvuzo. Umzalwane othile ohlanganyela ekwakheni amaHholo OMbuso nasekusizeni labo abehlelwe izinhlekelele zemvelo uthi kunzima ukuchaza ukwaneliseka akutholayo ngokukhonza ngalezi zindlela. Uthi, “Ukubona injabulo nokwazisa kwabafowethu nodadewethu bakuleyo ndawo lapho sebeseHholo labo LoMbuso elisha, noma lapho sebethole usizo ngemva kwenhlekelele yemvelo, kwenza wonke lowo msebenzi nokuzikhandla kufaneleke.”
8 Inhlangano kaJehova yanamuhla ibilokhu ifuna izindlela zokusekela umsebenzi kaJehova. Ngo-1904, uMfoweth’ uC. T. Russell wabhala: “Ngamunye kithi kumelwe azibheke njengomiswe iNkosi ukuba abe umphathi wesikhathi sakhe, ithonya analo, imali yakhe nokunye anakho, futhi ngamunye kufanele afune ukusebenzisa lezi zinto ngendlela engcono kakhulu ukuze adumise iNkosi.” Nakuba sithola izibusiso eziningi, ukwenzela uJehova imihlatshelo kudinga ukuba silahlekelwe okuthile. (2 Sam. 24:21-24) Singakwazi yini ukuzisebenzisa kangcono izinto esinazo?
9. Ngokuphathelene nendlela yokusebenzisa isikhathi sethu, iziyalezo zikaJesu ezikuLuka 10:2-4 zisiphathele siphi isimiso esingasisebenzisa?
9 Isikhathi sethu. Kudinga isikhathi nokuzikhandla ukuhumusha nokunyathelisa izincwadi zethu, ukwakha izindawo zokukhulekela, ukuhlela imihlangano emikhulu, ukusiza ngezikhathi zezinhlekelele nokuhlanganyela kweminye imisebenzi edingekayo. Sinamahora alinganiselwe kuphela ngosuku. UJesu wasinikeza isimiso esingasisiza. Lapho ethuma abafundi bakhe ensimini, wabatshela ukuthi lapho ‘bebingelela endleleni bangangi muntu.’ (Luka 10:2-4) Kungani anikeza iziyalezo ezinjengalezi? Esinye isazi seBhayibheli sithi: “Abantu baseMpumalanga babengabingelelani ngokugoba kancane noma ngokuxhawulana njengoba senza thina, kodwa babangana kaningi futhi bekhothamisa amakhanda baze balale caba phansi. Konke lokhu kwakudinga isikhathi esiningi.” UJesu wayengakhuthazi abalandeli bakhe ukuba bangahloniphi. Kunalokho, wayebasiza ukuba babone ukuthi babenesikhathi esilinganiselwe futhi kwakudingeka basisebenzisele izinto ezibaluleke ngokwengeziwe. (Efe. 5:16) Singasisebenzisa yini lesi simiso ukuze sibe nesikhathi esengeziwe sokusiza emsebenzini woMbuso?
10, 11. (a) Iziphi ezinye zezindlela iminikelo yethu yomsebenzi womhlaba wonke esetshenziswa ngazo? (b) Isiphi isimiso esikweyoku-1 Korinte 16:1, 2 esingasisiza?
10 Imali yethu. Kudingeka imali eningi ukuze kusekelwe imisebenzi yoMbuso. Unyaka ngamunye kusetshenziswa amashumi ezigidi zamaRandi kunakekelwa ababonisi abajikelezayo, amaphayona akhethekile nezithunywa zevangeli. Kusukela ngo-1999, kuye kwakhiwa amaHholo OMbuso angaphezu kwangu-24 500 emazweni ampofu. Noma kunjalo, kusadingeka amaHholo OMbuso acishe abe ngu-6 400. Inyanga ngayinye kunyatheliswa amakhophi angaba izigidi eziyikhulu e-Nqabayokulinda ne-Phaphama! Konke lokhu kwenziwa ngeminikelo yenu yokuzithandela.
11 Umphostoli uPawulu wasinikeza isimiso esingasilandela lapho sicabanga ngeminikelo. (Funda eyoku-1 Korinte 16:1, 2.) Ephefumulelwe, wakhuthaza abafowabo eKorinte ukuba bangalindi kuze kuphele isonto ukuze babone ukuthi basalelwe imali engakanani, kunalokho, kwakufanele babekele eceleni imali ekuqaleni kwesonto ngokuvumelana nalokho ababenamandla okukwenza. Njengasekhulwini lokuqala, namuhla abafowethu nodadewethu bahlela kusengaphambili ukuze banikele ngokuvumelana nezimo zabo. (Luka 21:1-4; IzE. 4:32-35) UJehova uyawazisa umoya onjalo wokupha.
12, 13. Yiziphi izinto ezenza abanye bazigodle ekunikeleni ngamandla namakhono abo, kodwa uJehova uyobasiza kanjani?
12 Amandla namakhono ethu. UJehova uyasisekela emizamweni yethu yokusebenzisa amandla namakhono ethu ngenxa yoMbuso. Uthembisa ukusisiza lapho sikhathala. (Isaya 40:29-31) Ingabe sinomuzwa wokuthi asinawo amakhono anele okusiza kulo msebenzi? Ingabe siye sicabange ukuthi bakhona abanye abafaneleka kangcono? Khumbula ukuthi uJehova angawathuthukisa amakhono emvelo noma imuphi umuntu anawo, njengoba nje enza kuBhezaleli no-Oholiyabe.—Eks. 31:1-6; bheka isithombe esisekuqaleni.
13 UJehova usikhuthaza ukuba simnike okungcono kakhulu futhi singazigodli. (IzAga 3:27) Lapho kwakhiwa kabusha ithempeli, uJehova watshela amaJuda ayeseJerusalema ukuba azindle ngalokho ayekwenza ekusekeleni umsebenzi wokwakha. (Hag. 1:2-5) Ayesephazamisekile futhi esegxile kwezinye izinto. Senza kahle ngokucabanga ngezinto eziza kuqala ekuphileni kwethu ukuthi ziyavumelana yini nezinto eziza kuqala kuJehova. Ingabe ‘singazibeka izinhliziyo zethu ezindleleni zethu’ ukuze sibe nengxenye ethé xaxa emsebenzini woMbuso kulezi zinsuku zokugcina?
UKWENZA IMIHLATSHELO NGOKWALOKHO ESINAKHO
14, 15. (a) Isibonelo sabafowethu abampofu sisikhuthaza kanjani? (b) Yisiphi isifiso okufanele sibe naso?
14 Abaningi baphila ezindaweni lapho kudlange khona ubunzima noma ubumpofu. Inhlangano yethu izama ‘ukuqeda’ ukuntula kwabafowethu abahlala kulawo mazwe. (2 Kor. 8:14) Noma kunjalo, ngisho nabazalwane abampofu kakhulu bayalazisa ilungelo lokupha. Kuyamjabulisa uJehova ukubona abampofu beshukumiseleka ukuba baphe ngokwenama.—2 Kor. 9:7.
15 Kwelinye izwe elimpofu kakhulu e-Afrika, abanye abazalwane babekela eceleni ingxenye encane engadini yabo bese besebenzisa imali abayithola kwabakuthengisayo okuphuma kuleyo ngxenye ukuze basekele umsebenzi woMbuso. Kulo lelo zwe, kwahlelwa ukuba kwakhiwe iHholo LoMbuso elalidingeka kakhulu. Abazalwane nodade bendawo babefuna ukusiza. Kodwa ukwakhiwa kwalo kwakuzoqondana nenkathi yokutshala. Babezimisele ukusiza, ngakho babesebenza eHholo LoMbuso emini bese betshala kusihlwa. Yeka umoya wokuzidela! Lokhu kusikhumbuza abazalwane baseMakedoniya yangekhulu lokuqala. ‘Babempofu kakhulu,’ noma kunjalo bacela ilungelo lokusiza ngesimo esasikhona. (2 Kor. 8:1-4) Kwangathi ngamunye kithi ngokufanayo ‘anganikela ngokulingana nesibusiso uJehova amnike sona.’—Funda uDuteronomi 16:17.
16. Singaqiniseka kanjani ukuthi imihlatshelo yethu iyamukeleka kuJehova?
16 Nokho, kudingeka siqaphe. Njengoba kwakunjalo ngama-Israyeli asendulo, kumelwe siqiniseke ukuthi imihlatshelo yethu yokuzithandela iyamukeleka kuNkulunkulu. Kumelwe silinganisele ukuze sikwazi ukunakekela imithwalo yethu yemfanelo eyinhloko yokondla imikhaya yethu nokukhulekela uJehova. Ukunikela ngesikhathi nangezinto esinazo ekusizeni abanye akufanele kusenze sidebeselele ingokomoya noma inhlalakahle yemikhaya yethu. Empeleni, ukwenza lokho bekungaba ukuphana ngalokho esingenakho. (Funda eyesi-2 Korinte 8:12.) Ngaphezu kwalokho, kumelwe silondoloze nelethu ingokomoya. (1 Kor. 9:26, 27) Nokho, singaqiniseka ukuthi uma siphila ngezindinganiso zeBhayibheli, imihlatshelo yethu iyosilethela injabulo nokwaneliseka okukhulu, futhi ‘iyokwamukeleka ngokukhethekile’ kuJehova.
IMIHLATSHELO YETHU YAZISWA KAKHULU
17, 18. Sizizwa kanjani ngabo bonke labo abazidelayo ngenxa yoMbuso, futhi yini okufanele sonke siyicabangele?
17 Abafowethu nodadewethu abaningi ‘bazithulula njengeminikelo yokuphuzwa’ ngomsebenzi wabo wokusekela imisebenzi yoMbuso edingekayo. (Fil. 2:17) Sibazisa ngokujulile labo ababonisa umoya wokupha onjalo. Amakhosikazi nezingane zabazalwane abaholayo emisebenzini yoMbuso nabo kumelwe banconywe ngomoya wabo wokupha nokuzidela.
18 Kudingeka umsebenzi omningi onzima ekusekeleni izithakazelo zoMbuso. Kwangathi sonke singakucabangela ngomthandazo ukuthi singaba kanjani nengxenye enkulu ngangokunokwenzeka. Ungaqiniseka ukuthi uyothola izibusiso ezinkulu manje nokuthi ziyoba nkulu nakakhulu “esimisweni sezinto esizayo.”—Marku 10:28-30.
^ isig. 2 Bheka isihloko esithi “Ukwenza Imihlatshelo Yomphefumulo Wonke KuJehova” kuyi-Nqabayokulinda ka-January 15, 2012, amakhasi 21-25.


text:
Uzokhele ngomlilo ephikisa umthetho
2014-11-12 06:59
Tokyo - Indoda yaseTokyo izingqongqise ngomlilo ikhombisa intukuthelo yayo ngemithetho emisha ebekelwe amasosha aseJapan.
Isidumbu sendoda sitholakale epaki yomphakathi iHibiya, kusho abezindaba zeJiji Press.
Amaphoyisa athi akholwa wukuthi indoda izishise ngoba iphikisana nemithetho emisha, yenze lokhu izithwebula i-video.
Funda nalolu daba: Obeshona uvalelise ehashini lakhe
Ngenyanga kaJulayi, uNdunankulu wezwe uShinzo Abe, washaya mthetho omusha obekelwe amasosha, ethi iJapan kumele njalo ingenelele uma kuhlaselwa amazwe adlelana nayo, ikakhulu uma kuhlasela iMelika.
Undunankulu wathi komele amasosha angenelele yize noma impi ingahlangene nawo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
KWAZULU-NATAL I-RTMC ifuna kwehle isibalo sabantu abafa emigwaqeni sihhafuke kuleliPhakasika uma kuqhathaniswa nonyaka odlule lapho kwashona abantu abangu-30 emigwaqeni yaseKZN, kubika iNewswatch.
Okhulumela amaphoyisa u-Major Thulani Zwane uthe bazoqapha kakhulu izindawo lapho kuphuzwa khona kakhulu, ngoba inkinga yokushayela uphuzile kumele ixazululwe ngaphambi kokuthi abantu beshayele.
"Ilapho okuqala khona inkinga, sithola ukuthi izingozi eziningi zenzeka ngalapho kuhlala khona abantu ngasemigwaqeni emikhulu. Sifuna ukubhekana nalo mkhuba. Abanye babo babuya emathaveni nasemajoyintini, bashayele bephuzile bese bashayela kabi,”kusho yena.
U-Major Zwane uthi abashayeli abashayela ibanga elide ngeke babayeke, ngoba kulindeleke inqwaba yabantu abazobe behamba ngomgwaqo u-N3.
- News 24


text:
UBaxter uncome ukuphikelela kweChiefs
2012-11-21 10:00
Johannesburg - Umqeqeshi weKaizer Chiefs uStuart Baxter ubegcwele izincomo zodwa ngabadlali bakhe ngokungadikibali kulandela ukuguqisa iMoroka Swallows ngo 3-2 eFNB Stadium ngoLwesibili ebusuku, kubika iKickOff.com.
AmaKhosi abelokhu ehamba phambili neSwallows isezithendeni zawo, kodwa igoli likaLehlohonolo Majoro yilona elihlukanise inhloko nesixhanti ngesikhathi esengeziwe.
Yize uBaxter ethi akagculisekile ngendlela abafana bakhe abadlale ngayo, kodwa uyabancoma ngokungafuni ukudedela indawo yokuqala kuPremiership.
“Ngicabanga ukuthi sidlale kakhle kakhulu esiwombeni sokuqala, bengicabanga ukuthi iSwallows ibuye isizimisele ukuthi izosithwalisa kanzima," kusho uBaxter.
“Yilapho-ke umqeqeshi weSwallows engancoma khona abadlali bakhe njengoba nami ngincoma abami ngokudlala ngokuzimisela."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
37 UJakobe waqhubeka ehleli ezweni uyise ayegogobele kulo,+ ezweni laseKhanani.+
2 Lona ngumlando kaJakobe.
UJosefa,+ lapho eneminyaka eyishumi nesikhombisa ubudala, wayelusa izimvu kanye nabafowabo phakathi komhlambi,+ futhi, njengoba ayengumfana nje, wayekanye namadodana kaBhiliha+ namadodana kaZilipha,+ abafazi bakayise. UJosefa waletha umbiko omubi ngabo kuyise.+
3 U-Israyeli wayemthanda uJosefa ngaphezu kwawo wonke amanye amadodana akhe,+ ngoba wayeyindodana yokuguga kwakhe; futhi wamenzela ingubo ende, enemishwe efana nehembe.+
4 Lapho abafowabo bebona ukuthi uyise wayemthanda ngaphezu kwabo bonke abafowabo, baqala ukumzonda,+ futhi babengakwazi ukukhuluma naye ngokuthula.+
5 Kamuva uJosefa waphupha iphupho walixoxela abafowabo,+ base bethola isizathu esengeziwe sokumzonda.
6 Wathi kubo: “Ngicela nilalele iphupho engiliphuphile.+
7 Besibopha izithungu phakathi nensimu lapho isithungu sami sivuka futhi sima siqonda, izithungu zenu zangunga isithungu sami zasikhothamela.”+
8 Abafowabo baqala ukuthi kuye: “Ingabe ngokuqinisekile uzoba inkosi phezu kwethu?+ noma, Ingabe ngokuqinisekile uzosibusa?”+ Ngakho bathola isizathu esisha sokumzonda ngenxa yamaphupho akhe nangenxa yamazwi akhe.
9 Ngemva kwalokho waphupha elinye futhi iphupho, walilandisa abafowabo wathi: “Ngiphuphe elinye futhi iphupho, bheka, ilanga nenyanga nezinkanyezi eziyishumi nanye bekungikhothamela.”+
10 Wabe eselilandisa uyise nabafowabo, uyise waqala ukumkhuza wathi kuye:+ “Lisho ukuthini leli phupho oliphuphile? Ingabe mina kanye nonyoko nabafowenu ngokuqinisekile sizokukhothamela emhlabathini?”
11 Abafowabo baba nomhawu ngaye,+ kodwa uyise waligcina leli zwi.+
12 Abafowabo bahamba baya koklabisa umhlambi kayise eduze kwaseShekemi.+
13 Ngemva kwesikhathi u-Israyeli wathi kuJosefa: “Abafowenu baluse imihlambi eduze kwaseShekemi, akunjalo? Woza, mangikuthume kubo.” Kulokhu wathi kuye: “Ngilapha!”+
14 Ngakho wathi kuye: “Ngicela uhambe uyobona ukuthi abafowenu baphephile futhi bayaphila yini nokuthi umhlambi uphephile futhi uyaphila yini, ungibuyisele izwi.”+ Ngalokho wammukisa esuka ethafeni eliphansi laseHebroni,+ wahamba waya ngaseShekemi.
15 Kamuva umuntu othile wamthola futhi bheka wayezulazula endle. Khona-ke lo muntu wambuza, wathi: “Ufunani?”
16 Wathi: “Ngifuna abafowethu. Ngicela ungitshele, Bayelusele kuphi imihlambi?”
17 Lo muntu wathi: “Basukile lapha, ngoba ngibezwile bethi, ‘Masihambeni siye eDothani.’” Ngakho uJosefa waqhubeka elandela abafowabo wabathola eDothani.
18 Bambona esekude, futhi ngaphambi kokuba afike eduze kwabo baqala ukumenzela ugobe ngobuqili ukuba bambulale.+
19 Ngakho bathi omunye komunye: “Bhekani! Nangu eza lowaya mphuphi.+
20 Manje wozani simbulale simphonse komunye wemigodi yamanzi;+ sithi, ushwabadelwe isilo sasendle esinolaka.+ Khona-ke sibone ukuthi kuyokwenzekani ngamaphupho akhe.”
21 Lapho uRubeni ekuzwa lokhu wazama ukumkhulula esandleni sabo.+ Ngakho wathi: “Masingawushayi ufe+ umphefumulo wakhe.”
22 URubeni waqhubeka wathi kubo: “Ningachithi igazi.+ Mphonseni kulo mgodi wamanzi osehlane ningambeki isandla.”+ Injongo yakhe kwakuwukumkhulula esandleni sabo ukuze ambuyisele kuyise.
23 Ngakho kwathi ngokushesha lapho uJosefa efika kubafowabo, bamhlubula ingubo yakhe ende, yebo ingubo ende enemishwe ayeyigqokile;+
24 okwathi ngemva kwalokho bamthatha bamphonsa emgodini wamanzi.+ Ngaleso sikhathi umgodi wawungenalutho; kwakungekho manzi kuwo.
25 Khona-ke bahlala phansi badla isinkwa.+ Lapho bephakamisa amehlo bebheka, bheka, kwakuza ihele labakwa-Ishmayeli+ livela eGileyadi, futhi amakamela abo ayethwele ilabhidanu nebhalsamu namagxolo anenhlaka,+ bekwehlisela eGibhithe.
26 Khona-ke uJuda wathi kubafowabo: “Bekuzoba nayiphi inzuzo ukube besimbulele umfowethu sase silemboza igazi lakhe?+
27 Wozani simthengise kwabakwa-Ishmayeli,+ futhi isandla sethu masingabi phezu kwakhe.+ Nikhumbule, ungumfowethu, inyama yethu.” Ngakho bamlalela umfowabo.+
28 Manje kwadlula amadoda, abathengisi+ bakwaMidiyani. Ngakho bamdonsa bamkhuphula uJosefa bamkhipha emgodini wamanzi+ base bemthengisa uJosefa kwabakwa-Ishmayeli ngezinhlamvu zesiliva ezingamashumi amabili.+ Ekugcineni abakwa-Ishmayeli bamyisa eGibhithe uJosefa.
29 Kamuva uRubeni wabuyela emgodini wamanzi futhi bheka uJosefa wayengekho emgodini wamanzi. Ngenxa yalokho waklebhula izingubo zakhe.+
30 Lapho ebuyela kwabanye abafowabo wababaza: “Umntwana unyamalele! Mina-ke—ngizoyaphi nje ngempela?”+
31 Nokho, bayithatha ingubo ende kaJosefa bahlaba impongo, bayicwilisa ngokuphindaphindiwe le ngubo ende egazini.+
32 Ngemva kwalokho bayithumela kuyise le ngubo ende enemishwe bathi: “Nakhu esikutholile. Sicela ukuhlole+ ukuthi akuyona yini ingubo ende yendodana yakho.”+
33 Wayihlola wababaza: “Yingubo ende yendodana yami! Kumelwe ukuba ishwabadelwe isilo esithile sasendle esinolaka!+ Nakanjani uJosefa udwenguliwe!”+
34 Ngakho uJakobe waklebhula iziphuku zakhe wembatha indwangu yesaka okhalweni lwakhe walilela indodana yakhe izinsuku eziningi.+
35 Wonke amadodana akhe nawo wonke amadodakazi akhe ayelokhu esukuma ukuba amduduze,+ kodwa wayelokhu enqaba ukududuzeka, ethi:+ “Ngiyokwehlela eShiyoli endodaneni yami ngilila!” Uyise waqhubeka emkhalela.
36 Nokho, abakwaMidiyani bamthengisa eGibhithe kuPotifari isikhulu sikaFaro segceke,+ induna yemilindankosi.+
Thumelela
Thumelela
INGUQULO YEZWE ELISHA YEMIBHALO ENGCWELE
Genesise 37
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ingabe Izinto Eziphilayo Zadalwa??
Lokho okukholelwayo ngokuthi izinto eziphilayo zaba khona kanjani kubalulekile ngempela.
Isethulo
Ingabe umhlaba wethu waklanyelwa ukuba ube nezinto eziphilayo? Ingabe imfundiso yokuziphendukela kwemvelo isekelwe emaqinisweni?
Yini Oyikholelwayo?
Kungenzeka ukuthi uyakholelwa kuNkulunkulu futhi uyalihlonipha iBhayibheli. Kodwa kungenzeka nokuthi uyayithanda nemibono yososayensi abafundile nabahlonishwayo abangakholelwa ukuthi izinto eziphilyo azadalwa.
Iplanethi Yezinto Eziphilayo
Izinto eziphilayo emhlabeni bezingeke zibe khona ukuba zathuka zenzeka nje. Ingabe ngempela kwamane kwenzeka noma kwaklanywa umuntu ohlakaniphile?
Ubani Owklama Kuqala?
Abacwaningi abaqeqeshiwe bakopela izici ezithile endalweni ukuze baxazulule izinkinga zonjiniyela. Uma ukukopisha lokho kudinga unjiniyela, kangakanani ngomklami wayo?
Ukuziphendukela Kwemvelo—Izinganekwane Namaqiniso
Ezinye izimfundiso zokuziphendukela kwemvelo ukuthi izitshalo noma izilwane ziyathuthuka bese ziyaguquka zibe ngenye into entsha sha? Ingabe inganekwane noma iqiniso?
Isayensi nomlando kaGenesise
Ingabe ososayensi iyaphikisana nomlando wendalo oseBhayibhelini?
Ingabe Kunendaba Ukuthi Yini Oyikholelwayo?
Ingabe lokho okukholelwayo kungathinta injongo yakho yokuphila?
Ibibliography
Hlola izincwadi ezisetshenzisiwe ukuze kubhalwe le ncwajana.


text:
ISIHLOKO ESISESEMBOZWENi | UKUPHILA KWAQALA KANJANI?
Impendulo Okufanelekayo Ukuyicabangela
NGEMVA kokuhlola ubufakazi, abantu abaningi baphetha ngokuthi ukuphila kwenziwa othile ophakeme nohlakaniphile. Cabanga ngesibonelo sika-Antony Flew, onguprofesa wefilosofi owake waba umsekeli oqavile wenkolelo yokuthi uNkulunkulu akekho. Lapho efunda ngokuba yinkimbinkimbi okumangalisayo kwezinto eziphilayo kanye nemithetho yemvelo elawula indawo yonke, uFlew wawushintsha umbono wakhe. Ecaphuna indlela yokucabanga yezazi zefilosofi zasendulo, wabhala: “Kufanele sibamukele ubufakazi kungakhathaliseki ukuthi busiholelaphi.” Ngokukaprofesa uFlew, ubufakazi bakhomba ukuthi ukhona uMdali.
UGerard, okukhulunywe ngaye ngaphambili kulolu chungechunge lwezihloko, naye wafinyelela esiphethweni esifanayo. Naphezu kwemfundo yakhe ephakeme kanye nokuba kwakhe semkhakheni wesayensi yezinambuzane, wathi: “Angibutholanga ubufakazi bokuthi ukuphila kwazivelela entweni engaphili. Ukuhleleka nokuba yinkimbinkimbi kwezinto eziphilayo kwangenza ngaqiniseka ukuthi kumelwe ukuba ukhona uMhleli noMklami wazo.”
Njengoba nje umuntu engase azi ngomdwebi ngokuhlola umsebenzi wakhe, uGerard waqonda izimfanelo zoMdali ngokufunda ngemvelo. UGerard wazinika nesikhathi sokuhlola incwadi ehlotshaniswa noMdali—iBhayibheli. (2 Thimothewu 3:16) Kulo, wathola izimpendulo ezanelisayo ngemvelaphi yesintu kanye nezisombululo ezisebenzayo zezinkinga abantu ababhekene nazo namuhla. Wabe eseqiniseka ukuthi iBhayibheli livela kumuntu ohlakaniphe kakhulu.
Njengoba uGerard athola, izimpendulo zeBhayibheli zikufanele ukucatshangelwa. Siyakukhuthaza ukuba nawe uzihlolele zona mathupha.


text:
Akukona nje amaklayenti ethu ebhizinisi - kodwa futhi nemindeni namaqembu kuze kube yi-7 abantu - sinikeza ithuba lokuhamba ukhululekile kwelinye lama-limousines ethu asezingeni eliphezulu. Ikakhulukazi ezinyangeni zasehlobo, iBasel idonsela abavakashi abaningi abafuna ukuthola imizi ezungezile eSwitzerland, eFrance naseJalimane. Ngenxa yendawo yethu enhle kakhulu singenza uhambo lwakho lomuzi lukhululekile ngangokunokwenzeka. Amakhasimende ethu amaningi ebhizinisi ajabulela ithuba lokuhlanganisa ibhizinisi ngobumfihlo futhi aqondiswe abaqondisi bethu abanokuhlangenwe nakho ekucindezelekeni kwebhizinisi nokuhlaselwa komphakathifunda kabanzi
Njalo ngonyaka entwasahlobo, iBasel ihlala ngeviki ngezinkampani ezingaphezu kwe-1,800 ezethula amawashi abo kanye nokuhlobisa ngegama laseBaselword. Abahleli balesi sikweletu esibalulekile sokuhweba abazange bakhononde ngokubaluleka kwezivakashi. Abathengisi be-100,000 nabamele abathengisi bezilwane kulindeleke ukuba bahlanganyele kwi-World Fair ye-Watches and Jewellery. Ngomhla ka-Mashi 22, i-2018 amasango enhle azovulelwa izivakashi. Ngomshayeli wakho siqu ku-BASELWORD - I-Transfer Service Basel I-EuroAirport yaseBasel imaminithi ambalwa nje ukusuka embukisweni wokubukisa. Kodwa ngokuqinisekile - njengamanye amaningifunda kabanzi
Njalo entwasahlobo, iBasel inqola izinkampani ze-1800 ezethula iwashi nezindwangu zokugqoka eBaselword. Asikho isidingo sokukhononda mayelana nenani lezivakashi kulo mkhakha obalulekile wokuhweba kwezohwebo, ngoba njengonyaka wonke, i-2017 ilindeleke ukuba imele abathengisi be-100.000 nabamele abadayisi be-World Watch ne-Jewelery Show. Ku-22 March 2018 amasango enhle azovuleka ukugeleza kwezivakashi. Ukuhamba ngokuhamba phambili ku-BASELWORD - I-Transfer Service Basel I-EuroAirport Basel yethu imaminithi embalwa ngemoto evela esikhungweni sembukiso. Kodwa ngokuqinisekile ufuna - njengabanye abahamba ngebhizinisi - umbukiso womkhiqizifunda kabanzi
Sikunikeza isevisi ekhethekile kakhulu njengendwendwe yehhotela edolobheni lethu elihle laseBasel. Ngesevisi yonke-nxazonke ngenkathi uhlala eBasel, siqinisekisa ukuthi ungagxila ezintweni ezibalulekile - kungaba ukubuka eBasel's Old Town, ukuvakashela ku-Kunstmuseum noma umhlangano wakho webhizinisi. Isevisi yokudlulisa ngqo kusuka eSangweni Lasezindiza noma Ihhotela Sizokunakekela lapho ufika eBasel esikhumulweni sezindiza noma esiteshini sesitimela. Sikulindele ekugcineni kokufika futhi sikukhulule uhambo lwakho ngokukusiza ngemithwalo yakho eya emlilweni wethu. Ukusuka lapho sisekelafunda kabanzi
Ukufika ngokuphepha nangokugcina isikhathi - nge-Premium Service Transfer Service Uhlose ukuhamba ebhizinisini noma injabulo ngokwakho futhi ungathanda ukuqinisekisa ukugeleza okubushelelezi nge-shuttle yezindiza ezinokwethenjelwa ngaphambi kokuhamba? Umshayeli wethu uzokuqoqa ngomunye wemikhiqizo yethu yasezingeni eliphezulu e-German esuka ekhaya, ehhovisi noma esangweni lesikhumulo sezindiza. Yebo sizokusiza ngomthwalo. Yiqiniso, kufanele indiza yakho ifike maduze, ngeke sikuvumele phansi kodwa ulinde ukufika kwakho. Fika ukhululeke futhi ukhululekile endaweni oya kuyo Abagibeli bethu abaningi basebenzisa ukuhanjiswa kwezindiza phakathi kweZurich Airport ne-Eurofunda kabanzi


text:
"Kepha qaphelani ningenzi ukulunga kwenu phambi kwabantu ukuba nibonwe yibo, funa ningabi nawo umvuzo kuYihlo osezulwini. “Ngakho-ke nxa wabela isipho, ungakhalisi icilongo phambi kwakho, njengalokhu kwenza abazenzisi emasinagogeni* nasemigwaqweni ukuba badunyiswe ngabantu. Ngiqinisile ngithi kini: Sebewamukele umvuzo wabo. Kepha wena, nxa wabela isipho, isandla sakho sokhohlo masingakwazi esikwenzayo esokunene, ukuze isipho sakho sibe sekusithekeni; noYihlo obona ekusithekeni uzakukuvuza. “Nalapho nikhuleka, ningabi njengabazenzisi, ngokuba bethanda ukukhuleka bemi emasinagogeni* nasezinhlanganweni zezindlela ukuba babonwe ngabantu. Ngiqinisile ngithi kini: Sebewamukele umvuzo wabo. Kepha wena, nxa ukhuleka, ngena ekamelweni lakho, uthi usuvale umnyango wakho ukhuleke kuYihlo osekusithekeni; noYihlo obona ekusithekeni uzakukuvuza. Kodwa nxa nikhuleka, ningathemelezi njengabezizwe, ngokuba bathi bayakuzwiwa ngokukhuluma kwabo okuningi. Ngakho-ke maningafani nabo; ngokuba uYihlo uyakwazi enikuswelayo ningakaceli kuye." NgkukaMathewu 6:1-8
"Ngakho-ke anokhuleka kanje, nithi:
‘Baba wethu osezulwini, malingcweliswe igama lakho; mawufike umbuso wakho; mayenziwe intando yakho emhlabeni njengasezulwini; usiphe namuhla isinkwa sethu semihla ngemihla; usithethelele amacala ethu, njengalokhu nathi sibathethelela abanecala kithi; ungasingenisi ekulingweni, kodwa usikhulule kokubi; ngokuba umbuso ungowakho, namandla, nenkazimulo, kuze kube phakade. Amen.’ " NgkukaMathewu 6:9-13
"Ngokuba uma nithethelela abantu iziphambeko zabo, noYihlo wasezulwini uyakunithethelela nani. Kepha uma ningathetheleli abantu iziphambeko zabo, noYihlo akayikunithethelela iziphambeko zenu. Futhi nxa nizila ukudla, ninganyukumali njengabazenzisi; ngokuba bona banyakamisa ubuso babo, ukuze babonakale kubantu ukuthi bazilile. Ngiqinisile ngithi kini: Sebewamukele umvuzo wabo. Kepha wena, nxa uzila, gcoba ikhanda lakho, ugeze ubuso bakho, ukuze ungabonakali kubantu ukuthi uzilile kodwa kuYihlo osekusithekeni; noYihlo obona ekusithekeni uzakukuvuza. Ningazibekeleli ingcebo emhlabeni, lapho kona inundu nokugqwala, nalapho amasela efohla khona, ebe. Kepha zibekeleleni ingcebo ezulwini, lapho kungoni inundu nokugqwala, nalapho amasela engafohli khona, ebe. Ngokuba lapho kukhona ingcebo yakho, nenhliziyo yakho iyakuba khona lapho. Isibani somzimba yiso. Ngakho uma iso lakho lilihle, uzakukhanya umzimba wakho wonke. Kepha uma iso lakho lilibi, uzakuba mnyama umzimba wakho wonke. Ngakho uma ukukhanya okukuwe kungubumnyama, ubumnyama bukhulu kangakanani! Akakho ongakhonza amakhosi amabili. Ngokuba uyakuzonda enye, athande enye, noma abambelele kwenye, adelele enye. Ningekhonze uNkulunkulu noMamona. Ngalokho-ke ngithi kini: Ningakhathazeki ngokuphila kwenu ukuthi niyakudlani noma niyakuphuzani, nangomzimba wenu ukuthi niyakwembathani. Ukuphila akukukhulu kunokudla nomzimba kunesambatho na? Bukani izinyoni zezulu ukuthi azihlwanyeli, azivuni, azibekeleli ezinqolobaneni; nokho uYihlo wasezulwini uyazondla. Nina kanizidluli kakhulu na? Ngumuphi kini ongelekela ebudeni bakhe ingalo ibe nye ngokukhathazeka na? Nikhathazekelani ngesambatho na? Qaphelani iminduze yasendle ukuthi imila kanjani; kayikhandleki, kayiphothi; kepha ngithi kini: NoSolomoni ebukhazikhazini bakhe bonke wayengembathisile okomunye wayo. Uma uNkulunkulu embathisa kanjalo utshani basendle obukhona namuhla, ngomuso buphonswe eziko, akayikunembathisa kakhulu nina eninokukholwa okuncane na? Ngakho-ke ningakhathazeki nithi: ‘Siyakudlani?’ noma: ‘Siyakuphuzani?’ noma: ‘Siyakwembathani na?’ Ngokuba konke lokhu abezizwe bayakufunisisa; ingani uYihlo wasezulwini uyazi ukuthi niyakudinga konke lokhu. Kodwa funani kuqala umbuso kaNkulunkulu nokulunga kwakhe, khona konke lokhu kuyakwenezelwa nina. Ningakhathazeki ngengomuso, ngokuba ingomuso iyakukhathalela okwayo. Inkathazo yosuku yanele lona." NgkukaMathewu 6:14-34


text:
Asikaze sihlukane - uSenzo noPearl
2013-01-07 11:01
Johannesburg - IsiZulu sithi ubucu obuhle obuhamba ngabubili, kunjalo-ke nakuzo lezi zintandokazi zemidlalo ezigcawugcawu kumabonakude iGeneration neMuvhango, uThami Mngqolo noJo-Anne Reyneke.
Laba bobabili babukeka bengeswele lutho - bahle, bakhaliphile banamakhono kanye nothando.
Empeleni uthando lwabo seluqine kakhulu kunaphambilini futhi abanamahloni ukuluqhakambisa uma kunesidingo....kusho umbiko wephephabhuku iDrum.
UThami, 30, odlala indawo yesitabane uSenzo koweGenerations, akawasusi amehlo noma izandla kuJo-Anne, 24, odlala indawo kaPearl kuMuvhango.
Laba sebethandane iminyaka emihlanu, bathi abakaze nakancane bahlukane, kodwa abezindaba ababebhala abakuthandayo ngezimpilo zabo.
UThami umatasa udlalisa amasingili esithandwa sakhe uJo-Anne, bese ephubuka ethi: “Si-right, sijabulile konke kuhamba kahle."
"UThami ulunge okwangempela, ngonyaka owedlule ungifundise ukushayela. Ubengangithethisi nakancane noma angithukuthelele," kusho uReyneke.
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Iphoyisa kwelokweba imfuyo e-E Cape
2013-01-24 12:03
Johannesburg - Isikhuni sibuye nomkhwezeli ngesikhathi iphoyisa lase-Eastern Cape lilahlwa yicala lokweba imfuyo eNkantolo yeMantshi yaseMthatha, kusho iNational Prosecuting
Authority (NPA) ngoLwesine.
ULieutenant Colonel Thembinkosi Mthengana kuthiwa akahlawule u-R10 000 (noma achithe izinyanga ezingu-20 ejele) ngokweba inkomo eMthatha ngo-2007, kusho okhulumela i-NPA e-Eastern Cape
uLuxolo Jali. Unikezwe kuze kube uFebhuwari 28 ukuba akhokhe le mali.
UMthengana ubesebenza ngaphansi kophiko olulwisana nokwebiwa kwemfuyo ngaphambi kokuyoba ngukhomishana wesiteshi samaphoyisa eFlagstaff.
"Amaphoyisa akumele nakancane ayamaniswe nezigameko zobugebengu," kusho uNgqongqoshe wezokuHlaliswa kwaBantu nezokuPhepha esifundazweni uHelen Sauls-August.
"Lokhu kubeka engcupheni umsebenzi wamaphoyisa," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Besingaqonde lutho olubi - FNB
2013-01-22 14:07
Johannesburg - Ibhange iFirst National Bank belingenazinhloso zokugxeka uhulumeni ngesikhathi lenza isikhangisi somkhankaso i"You Can Help Campaign", kusho umbiko webhange ngoLwesibili.
"Ngikholwa wukuthi kube khona ukuhumusha ngendlela ephambene," kusho isikhulu uBernice Samuels.
"Inhloso ngqangi yethu bekuwukuvuselela abantu baseNingizimu Afrika ukuthi basizane futhi basebenzisane."
Ibhange lithi inkampani ezimele ithungathe abantu abasha abaseminyakeni yobudala ephakathi kuka-10 no-22, ibabuza ukuthi balibona kanjani izwe nekusasa lalo.
Abantwana babe sebebhala imibono nezifiso zabo ngezwe, okube sekusakazwa yibhange kunjengoba kunjalo...kwenziwa isikhangisi somkhankaso.
NgoMsombuluko, i-African National Congress iphumele obala yathi ithukile ngesikhathi ibona isikhangisi, kanti uphiko lweqembu luthe "singukuvukela uhulumeni neqembu".
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Izakhamizi zepulazini leCabatsha duzane lakoBulawayo ezedlula amakhulu amabili zidilizelwe izindlu ngemva kokuna kwezulu elilomoya ngoMgqibelo.
Izulu leli lidilize izindlu ezinengi njalo lezo ezisele zimi zesabelwa ukuba lazo zilakho ukudilika ngoba sezilemikenke.
Bekhuluma lequla elikhokhelwa ngabalandeli bebandla leZAPU elethekelele leyo ndawo, izakhamizi lezi zicele ukuthi uhulumende azikhathalele ngoba kazisela kudla.
Omunye wezakhamizi lezi, uNkosikazi Grace Luphahla, uthe usezakuyadinga umsebenzi emapulazini aseduze njalo athengise inkuni ukwenzela ukuthi aphandele imuli yakhe.
Umkhokheli webandla leZAPU, uMnu. Dumiso Dabengwa, uthe akumnandi ukubona abantu bephila nzima kangaka.
Untombazana osakhulayo oqeda ukuloba imihloliso kaForm 4 eNorthlea, uSimelinkosi Dlamini obebhadalelwa zinhlanganiso ezizimeleyo ohlala kulindawo, uthe udinga uncedo lokwakhelwa indlu.
Wengeze esithi bacela njalo labo abalemali balungise izikolo ezidilikileyo njalo babaphandele imigodi yamanzi.
UMnunzana Van Ncube, ezinye njalo isakhamuzi esihlala eCabetsha, uthe izulu eline kuleyondawo kade lilomonya lesiqhotho esesabekayo.


text:
Anakho amehlo akho ifilimu French ukusakaza VOSTFR NGOKUGCWELE HD
Asenazo kakade amehlo akho download Film French VOSTFR NGOKUGCWELE HD
📅 Idethi : 18 Januwari 2017 📅
📺 ka : Lucien Jean-Baptiste 📺
🎦Uhlobo : amahlaya 🎦
🇫🇷izizwe : Français 🇫🇷
Asenazo kakade yakho emehlweni ifilimu yokusakaza
Film Kumanje has amehlo akho kanye 720p HD izinga thwebula, e French. Sikumema ukuba uvakashele iwebhusayithi yethu telechargerfilm24.com bese uqale ukulanda noma ukubukela izinto kukhona kwi website yethu.
Asenazo kakade amehlo akho movie ifilimu ezihlekisayo enikeza ukuzijabulisa.
Thola ifilimu entsha asenazo kakade amehlo akho. Usuku ngalunye sasiphuma sishone wengeze izihloko ezintsha ngokuhambisana namavidiyo adumile. Kwemafilimu e-AVI format. Zijoyine abasebenzisi bethu satisfaits.Nous ukumela umthombo omusha movie ukulanda izinga. Ungaphuthelwa movie kuqala.
Okufingqiwe
Paul igana Sali. Konke kungaba ngcono uma bevela ukuba babe nomntwana. Kuze kube usuku Sali ithola ikholi balinda isikhathi eside kangaka : ifayela yabo ukutholwa kwemvume. He is ebukekayo, ke 6 ngenyanga, Igama lakhe Benjamin. Ubizwa ezimhlophe onamehlo aluhlaza futhi mhlophe. Ziyakwazi abamnyama ... !
Ukusakaza
- Asenazo kakade amehlo akho ukusakaza,
- Asenazo kakade amehlo akho thwebula
- Asenazo kakade amehlo akho movie,
- Asenazo kakade amehlo akho cpasbien,
- Asenazo kakade amehlo akho DVDrip,
- Asenazo kakade amehlo akho e-French,
- Asenazo kakade yakho emehlweni ifilimu yokusakaza,
- Asenazo kakade amehlo akho movie ukusakaza VF,
- Asenazo kakade amehlo movie yakho thwebula TRUEFRENCH,
- Asenazo kakade amehlo vo yakho yokusakaza,
- Asenazo kakade amehlo akho 1file,
- Asenazo kakade amehlo akho 2017 DVDrip
- Asenazo kakade ukusakaza amehlo akho youwatch
- Asenazo kakade amehlo akho vostfr


text:
'Abantu besimame bantekenteke kakhulu ukuthi bangahola izwe'
2017-02-08 10:01
Durban – Uhlangabezane nezingqinamba ezimbalwa uNkosazana Dlamini-Zuma ngesikhathi evakashele esigodlweni seNkosi yakwaXhosa ngomkhankaso wakhe wokuhola uKhongolose.
INkosi uMpendulo Zwelonke Sigcawu ithe leli lizwe alikakulungeli ukuholwa ngumuntu wesimame, kubika i-The Mercury.
Le Nkosi isho lokhu ngesikhathi ivakashelwe wuDlamini-Zuma okhankasela ukuba nguMengameli wenhlangano i-African National Congress, esigodlweni sayo iNqadu Great Palace, eWillowvale.
OLUNYE UDABA:'Ukukho sezandleni zami ukuthatha esikaZuma'
Le Nkosi ayisinisanga mahleza ngokuveza imibono yayo ngokuthi abantu besimame bantekenteke kakhulu ukuthi bangahola izwe.
Ngesikhathi ikhuluma nabe-Independent Media le Nkosi ithe: “Anginaso isiqiniseko ngamakhono akhe (uDlamini-Zuma) okuhola izwe. Ukumubeka kulesi sihlalo kungaba yiphutha elikhulu kakhulu njengoba nezwe lethu limapeketwane.”
Yize kunjalo iPhini likaNgqongqoshe wezaManzi ngokuThuthwa kweNdle uPam Tshwete uqhubekile nokukhankasela okaDlamini-Zuma kulo mcimbi.
Lo Ngqongqoshe uthe: “Silapha ukuzokweseka lo esimkhethile futhi asijiki. Sekuyisikhathi sokuthi abesimame bathathe izintambo bazibonakalise.”
- News24